Trump naupa:Myint Aung Hlaing cu’USA laipa nih ceilak a thuat. – Lai Lungrawn Post\nTrump naupa:Myint Aung Hlaing cu’USA laipa nih ceilak a thuat.\nFebruary 8, 2021 February 8, 2021 admin Thawngpang\nA dang nolh cu nikum October/September hrawng thok in Trump le Than Shwe le Myint Aung Hlaing te cu unau rual an si ka rak ti lengmang cang voi 6 leng. Curuang ah Myint Aung Hlaing nih Trump nawl a cawn ve. Aruang cu an lungput le an ziaza le an ruahnak a khat. Laimi cheukhat zongnih nan ti vemi cu Trump I a thlaici tuhmi cu Kawlram ah a kheu nan ti. A hmanmi si. Aruang cu Mike Pompeo I a chimmi bia hna kha philh hlah u. Pehtlaihnak tampi a nei ve. Kawl ralkap nih a ttih bikmi cu USA ram hi a si ko. Mah ruangah Trump I a ttha lomi tuahsernak cu an I cawn ve. Aruang cu US nih soiselnak le mawhchiatnak kan cungah tuah awk nei hna hlah seh ti an duh caah a si ko. Mah ruangah thimnak a phichuak a dik lo, a hman lo ti lei in an I la ve. Kawlram ralkap nih hin UN zong an ttih lem lo cu. Aruang cu UN ah Tuluk le Russia nih an dirpi peng. UN cu a nem tuk fawn Kawl ralkap caah cun.Atutan anaa laknak kongah ka lungah a chuakmi hla funghnih a um.\n1.Salai Sun Ceu nih a sakmi “Nun man nei lomi maw nan rak si” timi hla a si. Kawlram chung I a ummi vialte hi vawlei ah nun man nei lomi tluk nan rak si cang ko rua ka ti.2.Pa chankhat chuah ve I dawtmi colo ahcun ka thih siarem lai lo Cung Zingnu ka bawm law dawtmi co lainak ah” timi hla hi a si. Ram pakhat a chung I a ummi vialte nih vawlei cung nunchung I a dik a hmanmi Democracy uknak tep ve loin nunnak liam ko lai hi cu kan thih sia a rem hrim lai lo. A thimi zong an tampi cang. Cung Pathian nih a dik a hmanmi democracy uknak kan pe zau ko seh. Kawlram chung I a ummi minung kan dirhmun cu zeihe dah a lawh ti ahcun rawl thawthaw a phunphun kan tuah I mah cu thaw ngai le nuam ngai in kan ei lioah mitthalo ralbawi pawl nih an kan buaihnawh I kan rawlkheng le kan tthutdanh cabuai vialte cu an kan lehpiak dih I khim manh loin an kan zamter dih/an kan dawi dih. Laklawh in an kan tuah dih/an kan umter dih. Democracy uknak rim kan hnimh kan ti vial ah an kan lakkhanh diam ko/an kan chuhpiak ko.\nLaimi Chinmi le Kawlram miphun dang, politics kan kalnak lamthluan ahhin fimkhur tein le ralring tein kal cang hna u sih. Trump cu palhttanh in kan ttanh tuk ruangah kanmah cungah Myint Aung Hlaing hmang in dantatnak kan tong cang hi. Kan lung a fim rih lo. Trump, Than Shwe le Myint Aung Hliang te pawl lungput le ziaza le kalning cu a khat bakte an si tiah voi 6 leng ka rak ti cang kha. Trump a hlawh tling lo. Myint Aung Hlaing teh a hlawhtling ve lai maw? Atutan uknak ttha lo nan auhmi cu bel le kheng tum, le a phunphun in tthawl nan I zuam nan thlengnak taktak a chuahpi lai maw chuahpi lai lo theih khawh a si rih lo. Atutan I ralkap uknak tthalo, langngam ti loin nan tthawl khawh lo ahcun ruahchannak a um tilo tluk a si cang ko. Zungzal in ralkap kut tangah nan um a hau ko lai. Keicu beiseinak ka nei tuk lem lo.Ka pehtthan te lai.Van Tum\nA linsa cang:Kawlram khrifa bu le’Baible siangin vialte zong nih’Statement an chuah ve cang.\nPension Chuah Rih Lo Ding in CDM a Tuahmi nih an Nawl nain an Chuah Thotho\nMin Aung Hlain:Hi kawl ralkap nih an zamtak dih lai’A ruang bik phuan asi cang.\nRalhrang ralkap nih: uknak an lak hnu in kawlram pi mino hna nih kan ton mi harnak bik.\nCNF:An ruah nak hi kai fiangbak lo’Zeihmeh an ruah mi sihna a mak ko.\nKawlram thawngchia lio ah:USA um mi hna caah cun’Thawngpang tha taktak a chuak hoi.\nMipi nih:Tlangcung miphun hriamtlai hna an duh mi’Kan zulh piak hna a hau cang hi.\nThawngpang tha:Ralkap pawl kawlram ah an um ngam tilo.\nSaya:David Lah hi a zia ai thin a hau’Pathian riantuan zong a lo tilo


USA ram chungah thawngpang lar ngai mi pahnih\nBLM Pawl Nih President Hlun Milem An Hrawh.. Minak pawl a dirkamhmi, Black Lives Matter pawl nih nizan ah Washington D.C khuachungah lam an zawh than I, US president hlun Andrew Jackson milem cu hrawh an timh caah President Donald Trump nih, “Executive Oder” ka chuah lai I,\nfederal monument le statue a hrawkmi poah cu kum 10 tiang thonghlak khawh an si lai tiah ralrinnak a pek hna. White House pawngah an phunmi, President hlun, Andrew Jackson milem cu black lives matter” timi pawl nih nizan ah a cungah an kai hnawh I, hri in dawh le hrawh an timh caah Federal security pawl nih an kham manh hna.\nOregan State, Portland khua zongah President hlun, George Washington milem cu black lives matter minung 40 nih zan sumilam 11:00 hrawng ah an khangh hnu ah hri in an dawh I, an thluk. Maryland State Druid Hill Park i aummi George Washington milem zong si in an kah.\nEngland ram London khua zongah England vuancichuk hlun, Winston Churchill milem cu minak dirkamhtu pawl nih naite ah hrawh an zalh ve. Black Lives Matter an hruaitu pakhat a simi, Shaunking nih cun mirang muisam keng , Jesuh lungphun le milem zong kan hrawh dih ding a si ko” tiah a chim.\nPresident Trump nih Conservative Biaceitu 200 Rian A Pek.. 2016 US president election campaign lio ah Donald Trump nih president ka tlin ahcun US Supreme court, Federal court le Circuit court ah khrihfa zumhnak a dirpi mi conservative biaceihbawi ka chiah lai tiah biakamnak a rak tuah.\nA chimning bantuk tein minung 200 nak biaceihbawi Justin Walker cu June 18 ah rian a pek cang. Senate nih vote 51-42 in an fehter. US president thimnak hi president thim tiang lawng zoh ding a si lo, zeibantuk biaceihbawi dah a chiah lai? Pathian a zum maw a chiah hna lai? asiloah Pathian a zum lomi liberal pawl dah a chiah hna lai timi hi tha tein ngiat a hau. Credit- Salai Lairamthang\nBe the first to comment on "USA ram chungah thawngpang lar ngai mi pahnih"


Thantlang NLD Pawl Cu An Mualpho Ko Cang! Pumpak Bak Nih Nan Rian I Phuak Uh Tiah An Ti Cang Hna!! – Chin 11 News\nThantlang NLD Pawl Cu An Mualpho Ko Cang! Pumpak Bak Nih Nan Rian I Phuak Uh Tiah An Ti Cang Hna!!\nNLD-Thantlang hruaitu pawl nan rian i phuak U : Biahmaitti :: Atu lio NLD-Thantlang hruaitu cheukhat tuah sernak kong he pehtlai in Mipi pakhat dirhmun in le Chin miphun a si vemi pakhat dirhhmun in ka zoh tikah ningzah celh ding a si lo. Ziah ti ah cun kan Thantlang peng caah a ttha bik tiah kan thimmi hmanh nih hi thluk zir le rianttuan tak tak hlan ah eihmuarnak tuah colh cu kan hawidang peng le ram dang pawl nih Thantlang peng le kan Lai mi hi zei tin dah a kan hmuh hnga tiah ka ruah ahcun thin a hung tuk i ning zak tuk zong asi. Hi thawng ka theih ah a hlan ah ka rak rel balmi tuanphung pakhat ka vun i theih tthan.\nCu lawng si loin Asia Foundation nih a eihmuarbik le phung ning loin rian ttuan a tambik ram a si tiah a kan tinak cu NLD-Thantlang tuah sernak nih Mipi theih in a hmuhsak cang. Cun Party bawmtu pawl Tender ngah ding in min thutpiak hi kawlram chung ah 2010 cung lei kan thei bal rih lo. A sinain, NLD-Thantlang hruaitu cheukhat an bia kan ngaih tikah kan tuah tawnmi a si ti phun in an chim caah NLD-Chin hruaitu pawl le NLD dirkhamh tu pawl zong min a chiatter chin chin cang. Ralkap party tiah ti theo mi USDP hmanh nih ti hin tuah a rak um bal rih lo i kawlram hmanh zong ah a um bal lo mi a si caah NLD-Thantlang hruaitu a tuahsernak cu Thantlang peng min a chiatter, Chin ram min a chiatter lawng si loin NLD-Center hruaitu pawl le vawlei cung um NLD dirhkhamtu hna zong mihmai khap loin a tuah dih cang hna.\nA ruang cu Kawlram ah a um mi media ngan vial te nih NLD-Thangtlang hruaitu min a thutmi catlap cu an tar dih cang an tial dih cang. Cu lawng si loin Asia Foundation, UNDP, tbk INGO le NGO pawl nih an ca chung an i lak dih cang caah NLD-Thantlang lutlai min sen a telmi cu Vawlei pi theih in a cul dih cang ko. Cu caah NLD-Thantlang kong he pehtlai in mi tampi nih hi pa hi a hodah a si, khoika khuami dah a si, zei peng ah a um mi dah a si, zei rian a ttuanmi dah asi, zei miphun dah a si ti cu an hlat thluahmah cio cang mi a si. A hnu bik ah cun Thantlang peng um mi pa, Chin miphun pa, NLD- Thantlang hruaitu pa, Thantlang Pyithu Hluttaw palai pa ti a si cang ko. Thantlang cu CNF zung umnak a si i Chin ram huap in Thantlang ah bochanmi hruaitu an tam bik tiah ruah lio ah a tu cu tthatnak lein si ti loin fir le eihmuarnak ruang ah vawlei pumpi hmaikhap loin kan um cang.\nBiafunak:: Minung cu a palh thiam kan si, ngaihthiam khawh zong a si ve. Mipi caah rianttuan ding kan i timh ko a si ah cun mah pumpak hlawhtlinnnak cu kan chiahtak hrim a herhmi a si. Mifir pa nih ka palh ti a theih i a mah ruang ah mi tampi a hman ning in thil tuahtu hna sualphawt an ton sual lai a phan in aa ngaichih bantuk in kan i ngaichih cio a herh. Cu cu khrifa nun zia zong a si. Cun kan tin kan co mi thil hi mi kan hlen hna ruang ah a si sual maw, zir ruang ah a si sual maw, mi kaa le kut in raw eimii bantuk kan si sual maw, kan lungthin tak tak in ram kan dawt loin kan i dawtter a si sual maw, LangAk si i Awtaw hmul kan i bunh sawh sawh a si sual maw i ruattthan u sih.\nZiah ti ah cun nangmah rian nan ttuan lo ruang ah kum (5) chung mipi nih kan covo kan sunghmi a tam. Cu caah MP palai pawl nih rian dingfel tein ttuan i zuam u law a tu lio NLD-Thantlang hruaitu pawl nih phung ning loin rian nan ttuan caah nan tuah sernak kong ah ttuanvo laknak langhter in nan rian i dinh in Mipi sin ah ngaichihnak le nawlnak nan tuah hrim a herh.


Aung San Suu Kyi mitthli he bia a chim ve cang ai sum kho tibak ve lo – The Cherry Par\nAung San Suu Kyi mitthli he bia a chim ve cang ai sum kho tibak ve lo\nAugust 14, 2019 admin Myanmar\nVawlei pumpi he pehthlai in mino Day hmannak hmun Naypyitaw ah Cawnni khatni (12/08/2019)Monday ah khan Myanmar State counselor Daw Aung San Suu Kyi nih cawnnak he pehtlaiin kawlram cozah nih tthanchohnak caah phaisa a ngei lo hi, ngaihchia bak a si a ti.\n“ Kan ram hi a sifak tiah ka ti duh lo, sihmhselaw, ramtthangcho mi kan si lo,” tiah Daw Aung San Suu Kyi nih mino Day hmannak hmun ah a chim. “Kan ram tthanchonak caah rian kan ttuan cuahmah cang, cun kan duhning in cawnnak leiah phaisa kan hmang kho rih lo,” tiah a ti.\nLungthin khattein cozah he ttuantti dingah mino day hmannak i a rami pawl cu a sawm hna, Cozahpi nih cawnnak a tthat chinchinnak hnga thazaang a chuah cuahmah cang, sihmanhselaw, a dih donghnak taktak ttuanvo a ngeitu hna cu mino pawl hi nan si, tiah a chimh hna.\n“Cawnpiaknakah kan i tinh bikmi cu, ngakchia cu langhnak a ngei kho ding tiangin cawn piak hi a si. Cawnnak hi minung nih kan hmailei caan, kan tondingmi kawng ralttha ngaiin kan chim chung khawhnak le ralttha ngaiin a kan umter tu a si,” tiah Daw Aung San Suu Kyi nih A chim.\nLower House’s Educational Standards Promotion Committee i chairman Dr. Tin Aye nih tadinca a chimhning ahcun, State counselor nih hin cawnnak he pehtlaiin rianttuantu pawl sinah buget kawnglam he pehtlaiin ruahnak a cheuh hna, a rianttuannak cu lang rih lo hmanhselaw, a lang hrim hrim lai tiah a ti.\n“Cawnnak he pehtlaiin budget hi 8 percent chiah a si, sihmanhselaw, hmaikum in cun 10 percent chiah a si cang lai, cawnnak ah phaisa tampi hman khawh ding chiah ka duh ko, sihmanhselaw, a pehparah hmannak tampi a um lai ti ka hngalh,” tiah Saya Bio, Private Tutor nih tadinca a chimh hna.\nState counselor nih hin cawnnak a tlamtlin khawhnak ahcun zeizong vialte tuah piak le pek a zuam peng, tiah a chim. Biatak kha fel tein kawl dingah le ram tthangchohnak caah thazaang chuah cio dingah zapi a forhfial hna pinah cachimtu le siang ngakchia nih kan holh ttha tein kan thiam dih cio nak hnga le internet hi tthathnemnak ngeiter i hmang dingah a forhfial hna.\nCredit:Nu pa nun tlang\nPrevious Post:Online chung in nungak tlangval ngei tih arak nun ning hi mu rel ve hman uh\nNext Post:Laitlang cheukhat ah ca chim tu saya sayamah an um lo ruang ah harnak an tong


Atu Lio Laitlang Ahcun Zuding Sa Ei Nak In Piangthar A Timi Pawl An Fir Deuh – Chin World News Evening\nLairam- Khrihfa ram, khua kip tluk ah Tawreba ‘wah-uh’ fir a tam. Zudin sa ei mino pawl maw an si tiah hal tik hna ah an si hoi lo. Ka piangthar, ka thlarau aa timi le upa holh kho ngaimi pawl an si hna tiah theih asi. A poi ngai ngai.\nMizoram i YMA mino pawl bantukin CYO hi khuapi, pengkip le khuakip ah a tthawng ngaingai a herh ko. Credit: Kawi Khar\nRelchih. Zumtum Nunzia: Kei cu Khrih he a vailamtahnak ah khan thah ka si cang. Cu caah a nungmi cu keimah kha ka si ti lo, ka chung i a ummi Khrih tu hi a si deuh. A tu i ka nun mi nunning hi, a ka daw i ka ca i a nunnak a pe mi Pathian Fapa zumhnak thawng in ka nung. Pathian vel cu pakpalawng ah ka ser lai lo. Pathian le minung i remnak cu Nawlbia thawng in a si ahcun, Khrih cu pakpalawng ah a thi tinak a si hnga ‘Galati 2:19b-21.\nBiahmaithi: Ruah lo piin, Pathian Thawngttha chimnak caan ttha ka hmuh caah kaa lawm. Caan a petu cungah lawmhnak langhter ka duh fawn. Ka thinlung ah a chuak ttheu tawn mi chim ko ning law: “Pathian nih nihin zumtu hna hi zeitindah a kan hmuh hnga? A lung a si ve hnga maw?” A hopaoh nih kan baumi le baunak cu a um ko ti hi kan ruah cio ttheu lai. Kan baubikmi cu Khrih nunzia hi a si ko. Lamkaltu Paul nih Galati cakuat ah tampi a kan cawnpiak.\nGalati mi hna sinah cawnpiaknak dang le Paul cawnpiaknak: Galati khrihfa mi hna lak ah cawnpiaknak a leng mi cu “Pathian he i rem nan duh ahcun Moses Nawlbia kha nan zulh hna awk a si” ti hi a si. Paul nih “Pathian he kan i remnak cu Amah kan zumhnak thawng lawng in a si” tiah a cawnpiak hna. Efesa cakuat chung zong ah “Nannih cu vel an ngeih hna caah an khamh hna i khamhnak nan hmuh cu amah nan i bochan caah a si. Khamhnak nan hmuh mi cu nanmah tuahmi a si lo. Pathian laksawng a si” tiah a ti ‘Efesa 2:8.\nLaimi Khrihfa nih kan uarmi cawnpiaknak le kan baumi nunzia: 1. A cunglei cawnpiaknak Pathian vel kong hi Laimi zumtu hna nih kan uar bik mi a si. Nawlbia zulhnak le tuahnak in Khamhnak kan hmu kho lo tiah kan chim lengmang. Paul nih a kan cawnpiak mi zong a si. Hi lio ah Nawlbia zulhnak in khamhnak kan hmu timi cawnpiaknak a um caah Paul nih Pathian vel le zumhnak kong cu fakpiin a dirpi. Mi tampi nih kan i tlaih cio. Hi ruangah khrihfa nunzia cawnpiaknak ah kan tlolh mi a um. Pathian velngeihnak kong kan kan ruah lio ah kan theih chih duh tawn lo mi a um rih.\nCu cu Jesuh Khrih nih “Moses Nawlbia hna le profet hna cawnpiaknak kha hrawh awk ah a ra tiah ka ruat hlah u.. tlinter awk tu ah ka ra” ‘Matthai 5:17’ tiah a chimmi bia hi a si. Paul cawnpiaknak kha biapi tuk in kan lak i Khrih cawnpiaknak kha kan ruat ti lo. Hi Paul cawnpiaknak cu khrihfa ah kan cannak a si. Khrih cawnpiaknak cu Nawlbia zong kan zulh khawh ding tiang in nunzia kong cawnpiak a si kan ti ko lai. Khrihfa nun a si. Hrintthannak tiang cawnpiaknak cu a ngakchia ngai rih. Semmawng nun a si. Hi cawnpiaknak ah Laimi zumtu tampi hna cu kan taang. Kar hlan aa tim lo mi kan um hn a. Khrih cawnpiaknak cu nutling le patling dirhmun ah a kan chia kho mi cawnpiaknak a si.\nZumhnak in hrintthannak le khamhnak kan hmu timi cawnpiaknak ah kan taang. Khrih nun cawnpiaknak lei ah kal kan i harh. Kum hra bu tam ngai chung hi Lairam ah thawngttha chimthiam hna zong nih Khrih khamhnak le hrintthannak kong hi a kan cawnpiak tam bik. Khrihfa nunzia kong hi thuk deuh in a kan kalpi lo. Pastor cheu khat nih Khrihfa nunzia le Nawlbia kong an kan cawnpiak tikah hrintthannak le thlarau kong an chim lo, tuahnak in khamhnak hmuh ding in a kan cawnpiak tiin a ruatmi kan um ve tawn. Zumhnak kong cawnpiaknak cu kan duh nain, tuahnak kong cawnpiaknak cu kan caah rawl hak ah a cang. Hrintthannak le Khrihfa nunzia cawnpiaknak hi aa tluk tein kan herh veve tiin kan ruat cio dek maw?\n2. Cawnpiaknak kan uar mi pakhat cu: Eden dum ah minung sualnak ‘Genesis 3’ kong hi a si.Minung cu kan sual dih, a thiammi kan um lo. Nain, sualnak kong cawnpiaknak ah kan theih duh tuk lo mi an um ve. Cu hna cu a tanglei hi an si:\nMoral sins nuncan ttha lo: nu le pa sualnak ‘hlawhhlannak, a thurhnawm mi thil, le a dawhcah lo mi thil tuahnak Galati 5:19b; religious sins biak sualnak: siasal biaknak le dawih le eih te hna Galati 5:20; Social sins minung hawi cung sualnak: pakhat le pakhat i ralnak, i dohnak, hnahchuahnak, thinhunnak, mah zawn lawng ruahnak, tthennak, ziarngeihnak Galati 5:20-21; sins of intemperance mah le mah i teikhawh lo nak: zurit le aukhuan mawlhtamh Galati 5:21.\nKeimah hmuh ning ahcun Laimi khrihfa chan chung ah kum 75 chung (1904 -1975) hi cu Nawlbia kong cawnpiaknak le nunzia sualnak phun li kong hi cawnpiak a tam deuh. Pathian ttihzahnak in nunning le ziaza dawh kha ngeih an i zuam. Hi hi Pathian zumhnak cungah hram a thla mi a si. Pathian zumhnak cu hrintthannak kan ti mi kha a si. Laimi khrihfa hna nih dinnak le felnak kha an ttanh.\n1975 in nihin 2008 tiang ah Laimi lak ah a lar mi cawnpiaknak cu Minung sualnak (Adam le Eve sualnak) le hrintthannak a si. Hrintthannak cu Pathian zumhnak a si. Tu lio chan ah muisam dang deuh in cawnpiak a si caah hlan deuh khrihfa mi hna zumhnak he a dang mi ko a lo. Pathian zumhnak veve an si. Aa khat ko. Sualnak hrampi kong cu kan chim uar nain, a cunglei nunzia sualnak pali hi zei ah kan rel lo bantuk a lo. Nu he duhning in ih zau le rit ngai bu zong in sualnak hrampi kong kha chim thiam ngai ah cun a pawi tuk lo bantuk in hmuh mi caan ah kan um. Laimi khrihfa nuncan ziaza ttha hna an zawr deuh in kan ruat dek maw?\nMinung sualnak hrampi kong cu Pathian sin in kan tlaunak a si. Pathian sin in kan tlau ti hi cu khrihfa zumtu kan caah kan theology a si dih. Nunzia sualnak pali hna hi kan tuah cuahmah bu in sualnak hrampi kong hi kan chim thiam ngai ruang ah thil ttha lo ngai a chuak kho. Nunzia sualnak hna hi mit he aa rem bantuk an lo. Hna in theih ah a suarhaar ti lo. Pawi ah kan chia ti lo. A theipar cu tamdeuh in kan din. Kan ri deuhdeuh cang. Nu le pa zong duhning paoh in kan tlawng. A chia le a ttha a kan chimtu phung nawlbia kha kan ngeih ti lo caah zeitipaoh in k huasak hi a rem bantuk in kan lak ah a lang cang. Khrihfa nunzia cu a rawk cuahmah.\nPaul nih a nunpi mi Khirh Nunzia: Paul nih Galati mi hna kha “A tu i ka nunmi nunning hi a ka daw i ka ca i a nunnak a pe mi Pathian Fapa zumhnak in ka nung” a ti. Paul cu Jesuh Khrih zumhnak in a nung. A nunnak cu Khrih vailamtahnak ah khenh chih a si. A nunnak cu Pathian vel nih a uk. Pathian vel nih a nunnak a ser. Pakpalawng ah ka ser lai lo tiah a ti. Moses Nawlbia cu khamhnak caah hriamnam a si lo nain, Paul nih cun nunnak caah a hman khawh. Nawlbia le phung he aa tlak ning in a nung kho. Jesuh Khrih nih a chim bantuk in, Nawlbia le Profet hna cawnpiaknak kha tlintertu a si.\nKan nunpi ve awk ah Khrih nunzia: Laimi pumpak cio nih khrih nunzia cu kan herh taktak. Jesuh Khrih zumhnak ‘hrintthannak’ in hram kan thok ve a hau. Zumhnak ah biatak nak a ngei kho lo mi nih kan nunnak hi ruah tthan a hau. Kan baumi a um ko ti hi theih le hngalh tthan kan hau. Vailam cung ah thihnak fak bik in kan khamhnak a sertu Khrih vel le dawtnak cu kan theih tthan a hau. Hi khrih hi kan lungthin chung ah a nun taktak ahcun nunzia sualnak pali hna hi a tei kho tu kan si lai. Khrih nunzia ngei tu kan si lai. Pathian ttihzahnak hi kan thinlung ah a cua ng lai. Pathian muisam keng in sermi minung hawi hna kha ttihzah le upatnak a pe kho mi kan si lai. Kan ral nganbik zu le ritnak sivai hna cu kan tei khawh cang lai. Thianghlim tein nunnak kan ngei lai.\nPaul nih Galati cakuat chung in a kan cawnpiak bantuk in Pathian sin in kan hmuh mi Khrih nunnak thlarau cu thei kan tlai ve lai: dawtnak, lawmhnak, daihnak, lungsaunak, zangfahnak, tthatnak, zumh awk tlak mi sinak, toidornak, le mah le mah i tel khawhnak ‘Galati 5:22’. Khrih dawtnak in hi thlarau thei vialte hi an tlai.\nBiakawmnak: Hi khrih nunzia hi kan ngeih khawh nak hnga, Pathian sin ah thinlung pe hna usih. Kan ei khawh lo mi cawnpiaknak rawl hak zong kha ei i tiim usih. Hi khrih nunzia nih kan miphun a dawhter lai. A rim a hmui ter lai. Pumpak cio kan caah nun sunglawi a si kho ve lai. Pathian nih thluachuahnak kan pek piak seh!


Hi Ca A Hmu Mipoh Nih Cun Rel Hrimhrim Min Aung Hliang A Kut Tang Um Mi Nih An Duh Lo Ruanh Ah An, – Chintanbo\nHi Ca A Hmu Mipoh Nih Cun Rel Hrimhrim Min Aung Hliang A Kut Tang Um Mi Nih An Duh Lo Ruanh Ah An,\nMyanmar ralkap lei ah a tang zungzal mi Karen miphun hriamtlai DKBA timi phu chung in minung 200 leng cu an piangthar i KNDO sinah an i fonh tiah theih a si.KNDO cu a tulio Kawl uico ralhrang a doh cuahmah mi hriamtlai phu an si ve.\nDKBA cu Min Aung Hlaing nih ramri hngak ralkap ah a chiah hna i a mah lei a tangmi kha an rak si. KNU he zong voi tampi an i kap cang i DKBA chung in minung tampi nunnak a liam cang.DKBA chung in minung 200 leng cu KNDO sinah an i fonh.\nLungfian a cu cang. Kan ral taktak a simi hi kan doh can a si cang. Can a tam ti lo. Cu ruang aj KNDO sinah kan i fonhnak hi a si tiah DKBA ralkap mimung 200 an hruaitu pa nih a chim.Karen ramkulh kahnak ah Min Aung Hlaing nih ai bochan tak mi hna an si.\nSinain a tu ahcun Min Aung Hlaing cu an zamtak cang. Tu bantuk in hriamtlai phu khat le phu khat i fonh i Min Aung Hlaing doh hi kan rian ngan bik a si ko.\nThawng dang, Myanmar ramchung i buainak ah Actress Tin Zar Wint Kyaw cu fak ngai in an rak cawlcang cang. Ramchung a buai cangka tein lam zawhnak ah ai tel peng i mipi caah ei le din ding tiang zongin a pe ngaingai mi nu pakhat a si ve.\nCu ti i a cawlcangh ruangah cun ralkap pawl nih tleih dingin an kawl len i hmun himnak ah ai thup.Myanmar mipi pawl zong nih zalennak kan hmuh bak in Actress Tin Zar Wint Kyaw cu a hlan nakin thazaang kan pek chinchin lai tiah an ti.\nAi thuhnak hmun zongin kawlram buainak cu a rak doh peng ko lai. Kum 33 a si mi Thin Zar Wint Kyaw nih a chim mi cu kawlram pi cu mithahnak ramah a cang.I dohnak ram ti lawng hmanh si loin i thahnak hmun a si tiah a chim.\nRalkap le palik nih cun mipi mah duh ten lam zawh komi dai yein um komi cu an thah hna an tleih hna i fak ngai in an hrem len hna. Vawlei cung mipi pawl zong nih hin rak kan zoh sawh hlah uh. Myanmar mipi pawl nih hin bawmh kan hreh tuk hringhran tiah a Instagram ah cun a rak tial.\nMyanmar ramchung i buainak ah Actress Tin Zar Wint Kyaw cu fak ngai in an rak cawlcang cang. Ramchung a buai cangka tein lam zawhnak ah ai tel peng i mipi caah ei le din ding tiang zongin a pe ngaingai mi nu pakhat a si ve. Cu ti i a cawlcangh ruangah cun ralkap pawl nih tleih dingin an kawl len i hmun himnak ah ai thup.\nMyanmar mipi pawl zong nih zalennak kan hmuh bak in Actress Tin Zar Wint Kyaw cu a hlan nakin thazaang kan pek chinchin lai tiah an ti. Ai thuhnak hmun zongin kawlram buainak cu a rak doh peng ko lai. Kum 33 a si mi Thin Zar Wint Kyaw nih a chim mi cu kawlram pi cu mithahnak ramah a cang.\nI dohnak ram ti lawng hmanh si loin i thahnak hmun a si tiah a chim. Ralkap le palik nih cun mipi mah duh ten lam zawh komi dai yein um komi cu an thah hna an tleih hna i fak ngai in an hrem len hna. Vawlei cung mipi pawl zong nih hin rak kan zoh sawh hlah uh. Myanmar mipi pawl nih hin bawmh kan hreh tuk hringhran tiah a Instagram ah cun a rak tial.\nRelchap,Minung hi kan zun a chuah cang ah cun zun bak ding a si ko. zun chuak tuk ko bu in zung lo in i sum peng hi ngandam nak caah a rak tha lo tuk ti a si . Kan taksa nih a herh lo mi tiang in rak i sum kha taksa nih a tuar taktak ti a si . China pa zong hi a zun chuak tuk cang ko nain zung colh lem lo in aa sum peng caah ruah lo pi in a cung ah thil a cang mi cu thil poi taktak a si.\nChina Press nih a chim ning ah cun Beijing pa Li Hua cu a hawi le he hmunkhat ah zu an ding ti hna i, zu an din lio ah cun a zun chuak tuk ko nain bathroom ah va kal i va zun kha a huam lo caah zung lo cun aa sum peng. Cu ti cun zu cu a ri tuk cang i zungthai ti lo in aa hngilh thai, Changsha City,Hunan Province ah Business Trip an kal lio a si i, ai hngilh nak cun a van i thang i a paw cu a fak tuk ti a si.\nA zun cu ka zung lai a vun ti i a zung kho ti lo, Sizung ah a va kal tik ah cun a caah thawngpang tha lo ngai a rak si cang ai,Doctor te nih an rak ti mi cu paw fak in zung kho lo in a um nak a ruang cu a zun chuak tuk ko nain zung lo in aa sum peng i cu bu cun a rak i hngilh chih caah a pum chung i Bladder cu a rak kek cang ti a si.\nCu ti cun a paw fah cu a celh ti lo caah Doctor te nih cun a ran nak in Operation an tuah zawk zawk i a chung lei i bladder cu an thit piak i vanthat ah a nun nak tu cu an khamh manh ti a si. Na zun a chuah tuk ah cun zeihmanh i donh ter hrim hrim hlah, a chuah lio ah khan rak zung ko cu nih cun ngan dam nak a chuah pi .\nTin Zar Wint Kyaw Mipi Sin Ah Bia A Chim Mi Cu, Pasal Neih Ka Duh Cang Tiah A Chim.


Hakha COVID-19 Hrik A Ngeimi Nu (Kum 18) Kal Umnak Theih Khawh Tawk le Theihngalh Minung Biaruahnak Part (1) - THE CHINLAND POST\nHakha COVID-19 Hrik A Ngeimi Nu (Kum 18) Kal Umnak Theih Khawh Tawk le Theihngalh Minung Biaruahnak Part (1)\nHakha COVID-19 Postive Case 150 by Nang Pi April 29, 2020 10:15am\nThe Chinland Post-Hakha| 2020 April 29| Kawlram Ramkomh Ngandamnak le Lentecelhnak Zung nih April 29, 2020 zing 7:00am thawngthanhnak bantuk in Hakha ah COVID-19 Hrik a ngeimi Case.150 nu (kum 18) cu Tuluk ram in Kawlram a rak phanmi a si. Hi kong he pehtlai in a um kalning le Cozah lei nih zeitin dah an tawlrel timi zapi theih kho dingin kan van langhter.\nCozah lei rianngeitu upa zong kan pehtlaih hna nain a cheukhat cu an imanh lo ruang le phone an tlaih rih lo ruangah kan van langhter kho dih rih lo. Pehzulh in thawngpang a ummi kan rak langhter than lai. Hrik a ngeimi nu min kan rak langhter lai lo.\nCozah Cenan Cakuat 2020 April 16 Ca\nKawlram Ngandamnak zung le Lentecelhnak zung nih COVID-19 Mizaw No.150 fehtermi Nu (Kum 18) (Tiphul Khuami) cu Tuluk ram in Muse khuapi cu March 20, 2020 ah a phan, zan an riak I a thaizing Mandalay lei a lan i March 23 (Monday) 1:00 ah Mandalay a phan. Manalday Cargate pawngah a riak I March 24 (Tuesday) zing 8:00 ah Motor in a chuak i March 25, 2020 zing 1:00am ah Kalaymyo a phan. Kalaymyo Taung Za Lat Sang No. 3, a hawi sin ah a riak. April 5 zanlei 4:00 ah Kalay in Hakha lei a kai tiah Kalaymyo IPRD nih April 16 Cenan cakuat chirchan in Kalay peng Cozah thawngthanh zung (IPRD Kalay) nih an Facebook ah an langhter.\nCozah Cenan Cakuat April 16, 2020 ning ahcun Taungzalat Car Gate motor fami 6N/5162 motor rangmi in 4:00pm ah an chuak I April 6 zanlei 1:30 ah Hakha, zanlei 13:30 ah Tiphul an phan tiah an langhter. A pa (kum 50) nih Tiphul um rihnak kong Tiphul Cazi Pu Tha Lian nih Hakha penguk zungbawi U Myint Oo sin ah April 16, 2020 2:30pm ah thawng a thanh tiah aa tel. April 16, 2020 2:45pm ah Hakha penguk bawi nih Hakha siizung zunguk Dr. Mang Biak Kung cu thawng an theihter i April 16, 2020 3:30 ah Hakha Facility Quarantine chiahnak an phak pi tiah aa tel. Hi ni an chiah lio ah Pa minung (8), Nu (4) an zapi minung (12) an um tiah theih a si.\nFacilty Quarantine Um Ve Mi Pakhat he\nApril 21, 2020 (Tuesday) kan hnu zarh lawngah Facility Quarantine ah a rak lutmi a si. Kalay Home quarantine ah kan in chiah tiah an ka ti i Nurse le rianngeitu pakhat zong nih an rak ka zoh ballo a ka ti. Hakha hna a phak in Khua hna ka kal, Stawberry dum hna, Tiva hna a hawi le he an kalnak kong a chim. Pyidawta ah ka pu a um, Khuathar lei ahkhin ka unu va le an um a ti. Hakha khuathar lei ka um lio ah Tuluk a tlungmi tiin an ka report I an ka tlaihmi a si tiah a ka chim. Tikholhnak pakhat, tipung pakhat kan ihrawmmi hi kan sia a remlobikmi a si. Mizaw cu 10:00am lawngah siizung an kalpi khawh. (COVID-19 hrik ngeimi he an ichonhbiaknak kha TCP ah a chimning a si) Nan ichonhbiakmi tih a nung lo maw ti biahalnak bel cu mask hrukbu lamhla nawn I biaruahnak a si I ka him ko lai tiah ka ruah.\nTiphul Khuabawi Pu Phun Cung Chonhnak\nA damlo tiah timi kan fanu hi Tuluk in a rak kir lai tiah kan theih le cangka in kan thin a phang cio i khua lei rat lo in Hakha siizungah lei khual chiahnak ah um seh tiin khua upa meeting kan ngei. Cu tikah Kalaymyo ah ni (14) Home Quarantine an chiah cangmi cu a poi lai lo a tha ko lai tiah kan khua Nurse lei nih an ti caah khua zong cu a rak phan ko. Khua ah zarhkhat hrawng a um.\nHakha penguk zung zong thawng kan thanh hna nan ka cun a tlam a tling lo, ca in rak tial u a kan ti caah zeihmanh kan tuah tilo. Kanmah khua Nurse sin zongah report kan pek I cunglei a chimh tik hna ah Kalay ah zarhhnih an chiah cangmi cu a ngah ko an kan ti.\nCu ticun khua ah zarhhnih a um hnu ah Hakha ah a u le a chung le sin um ah a va kal I Hakha thawngpang a chiat le cangka in Hakha Khual chiahnak ah an va chiahmi kha a si.\nA chungkhar umtti a nu le pa a nau tiah an zapi minung (4) an si. Khuate lei cu ralrin awk kan thei lo i a duhnak paoh ah a kal a leng ko. Kan khuapi in kan zawtnak an kan chek lo ahcun theih awk tha phun kan silo. A nu le pa zong lo ah an kal I ka va auhter hna lai ka ti. Tiphul hi inndong 100, minung 456 a ummi khua a si I Cozah lei nih Nurse (2) an chiahpiak hna. Hakha COVID-19 runvennak ah pakhat cu Hakha ah a um peng I Nurse (1) lawng khua ah a ummi a si.\nTiphul Nurse Nu he Chonhnak\nChimnak nawl a ngeimi ka si lo i Media nan si caah Peng Cozah sin ah chonh ko law a tha deuh lai.\nCOVID-19 Hakha Case.150 He Room khat a Umti Mi pakhat he Chikkhat\nRoom pe 50 fai a kaumi pakhat ah minung pathum a ki le ki in a kan chiah, eidin thilpek tbk ihrawmmi zeihmanh kan ngei lo I ruah awk ka thei lo. Ngakchia te a si rih tikah a zawtnak pakhat hmanh a lang lo. Hrik angei an ti tikah ka lautuk, rawl zong ka ei kho rihlo.\nZungput (Toilet) hi pakhat cio a kan chiahpiak, a zawmi hi Toilet No.2 a hman. A poi tuknak pakhat cu Tikholhnak room pakhat lawng kan ngei, Tipung pakhat lawng kan ngei. Cucu Nu minung 10 kan um I kan hrawm dih. Cucu Cozah lei nih tikholhnak le tipung a dang tein or pipe tal in kan pe hna sehlaw ka duh bik. Hand Gel zong kan ngei lo, an kan pe fawn lo. Mask zong ka luhnak I pahnih lawng an kan pek rih.\nRungrul thahnak sii kahmi zong nihin zawtnak an hmuh le cangka lawngin an rak kah ka theih. Felfai deuh in an kan kahpiak ahau. Kan dirhmun theih a si lo.\nChonh Khawh Rihlomi (An imanh deuh rihlo caa kan izuam cuahmah rihko)\nVuanci Pau Lun Min Thang\nDr. Mang Biak Kung\nHakha Peng Uk zung U Myint Oo\nTags: Hakha COVID-19 Postive Case 150, Hakha COVID-19 Postive Case 150 by Nang Pi\nPrevious ချင်းအမျိုးသားရေးဆယ်စုနှစ်သမိုင်း| ခ်င္းအမ်ိဳးသားေရးဆယ္စုႏွစ္သမိုင္း\nNext COVID-19 Hakha Case 150 Video Kong Careltu Theihternak


Lung a Thiangmi\nLungthin a thiangmi cu\nLung lawmmi nan va sihna dah! [Mat. 5:8]\nLungthin a thiangmi tiah Bawi Jesuh nih arak ti tikah hin mizapi Lung chungah khan kha Bia nih zei Sullam dah angeih tikha kan von ruatta hmasa lai.\nBiakam hlun chungah kan hmuh lemangmi cu Saram thiang le thiang lo [Lev. 11]; cun Mithi [Miruak] tongh cun thian lo asi [Nam. 19:11-13]; Rawl eilai Kut ṭawl tite pawlhna an si. Cun thil dang pakhat kan hmuh rihmi cu Tlangbawi si awkah khan Aaron tefa si aherh i mizeimaw cu zeitlukin a Ziaza thiangin ṭha hmanh sehlaw Aaron tefa asi lo sicun Tlangbawi si awkah athiang lo. Mipa pakhatkhat cu misual ngai, Nu le Pa cung Sualthurnak zongah duh tawkin a ummi, a Hawile zong deh le ahleng zungzaltu asi ko hnga, sihmansehlaw Aaron tefa asi paoh sicun Tlangbawi thiang sinak kha zeihmanh nih adawn kho lo. Cucacun chim duhmi cumi nih khan Thiannak tikha aleng leilawng lawngin an rak ruah i Phunglam zulhhna, Aaron tefe site pawlhna kha Thiannak asi tiah an ruah caah annih Ruahning he khan cun Bawi Jesuh Krih nih ipehtlaih kha a duhhrim hrim lo ti cu alang. Anmah Judahmi nih an iti tawn bantukin, „Mithiang“ mi cu Lung lawmmi nan va sihna dah! tikha Jesuh nih ati khawh vemi asi. Sihmansehlaw Jesuh nih thian a timi le Judahmi nih thian an timi an idang ngaingai i cucacun Jesuh nih „Lungthin a thiangmi cu,“ a titheng thengmi cu asi. Leng leiin thian le chung leiin thian cu an idang ngaingai.\nJesuh cacun Thiannak cu leng leiin Thiannak kha asi lo i chung leiin Thiannak, Lungthin, Ruahnak le tinhmi vialte Thiannak kha asi. Lungthin thian cu tah zei dah asi? Lungthin thian ti tikah hin a Sullam tampi aum lai nain a biapibik a simi cu Lung chung i tinhmi le thil ṭha lo cawh chih ṭhup lo [unmixed] hi asi. Lung chung i tinhmi cu thil ṭha lo he cawh chih lo von ti tikah hin ahar bik cemmi thil asi i hi Bawi Jesuh chimmi Bia hi mizeihmanh kan caah mah le mah icek le ihlat, kan Lung chung taktak von ibih le izoh aherh tertu asi i cu bantukin kan von ibih le izoh tikah Ning azak lomi le Hmai achia lomi mizeihmanh kan um kho lai lo. Mah zawnruat hleng lo a lomi thil kan tuahmi te pawlhna zong khi a chungah mi thang ṭhat duh nakhna mah nih rak Miak [credit] ve duh nakhna, arak itel tawn. Cucacun Bawi Jesuh i Duhmi cu kha bantuk a itel lomi Lungthin thiang kha asi ṭung tikah hin zeitin dah kan tuah lai i zeitin dah kan um lai? Phung chim awk kan itimh le chim hmanh zongah kha thil thur kha kan Lung chungin alo dih taktak maw? A hman tein kan iti sicun, ziah Phung kan chim dihhna i mizeimaw nih na Phung chim aṭha tiah an kan ti tikah kan ilawm ngaingai i na Phung chim aṭha lo an kan ti tikah, „aa cuticun kha tikhan asi caah peimaw aṭhat lonak cu asi cu kan ti tawn“. Bawi Jesuh nih a chiahmi tahnak Fung hmangin kan von itah ciammam sicun mithiang bikah pakhat i kan chiahmi Paul hmanh nih, „Misualhna lakah angan [sual] bik,“ ka si ati ko. Kan thiang nawnrua tihna i kan rak iruah tawn hicu Thiannak he cun kan va ihlathring hran dah! Voikhat cu John Bunyan kha Phung achim dih hnuah mizeimaw nih an thawh, „Nihin na Phung chim cu aṭha ngaingai,“ an ti. Cu tikah anih nih, Pulpit cungin ka rung ṭum pah lioah khan peimaw Satan nih khan a ka ti diam cang cu,“ [the devil already told me that as I was coming down the pulpit Stepps] tiah a lehhna. Ka piangthar tihna hi mah le mah kan ihnemhnak Bia hoihna asi mensual hnga maw? Kan pianthar tikah hin kan Lungput tah athiang taktak hnga maw?\nCu bantukin Lung a thiangmi lawng nih Pathian kha an hmuh lai, ati. Minung i kan nun ningah hin thil pakhat afiang ngaimi cu kan hmuh khawhmi lawng hi kan hmuh i kan hmuh khawh lomi thil cu kan hmu kho hrihrim lo [we see only what we are able to see]. Tahchunh nakah Van athian zanah khin Arfi khi va zohhna hmanh. Arfi tampi na hmuhhna ko lai, an ceu lulh ko lai, Arfi kong ahngal lomi le acawng lomi na si sicun cu tiang Lawng cu na hmuh khawh lai. Sihmansehlaw Arfi kong a hngalmi le a cawngmi nicun Arfi cu an Min tiangin an hngalh dihhna i an Hawikom zong an Min tein an auh khawhhna bantukin Arfi zong cu an Min tein an auh khawhhna i mahhna zohchih cun a Lawng kha him tein Lawng i Dinhnak kha a phakter. Cu bantukin cun Thiannak zong hi kannih nih kan hngalh ve ahau. Na Ruahnak cu Ruahnak thur le Ruahnak ṭha lo le mirawi Duhnak le nahchuah nakin na khahter zungzal sicun na hmuh khawhmi cu Ṭhatlonak le Sualtuahnak lawng lawngah asi ko lai. A thiangmi tuahlio hmanh ahhin thil ṭha lo tuah ding lawng kha na rak kawl ko lai. Pathian sin Biakinn pekchanh lio hmanh zongah mi report ding lawng na rak ngia ko lai. Cucacun kan hmuh duhtak takmi cu Pathian si loin Ṭhatlonak le Thurnak deuhtu kha arak si. Pathian hmuh naktu nicun kha vialte an Sining taktak ahun langhter i kan sual le ṭhat loning kha ahun kan hngalhter i Mithiang Paul nih arak ti bang, „Mi lungrethei ka va si dah! Thihnak i a ka kal pitu Pum chungin hin mizei dah a ka khamh lai? Kan Bawipa Jesuh Krih thawngin amah Pathian lawng nih a ka khamh lai; Pathian cu lawm ko usih,“ ti loin kan um kho lo [Rom 7:24-25a].


Zan Ih Lai Te Ah Tuah Bak Lo Ding Phun 10 Hna – Vaurawng\nZan Ih Lai Te Ah Tuah Bak Lo Ding Phun 10 Hna\nPosted By: vaurawng.com May 1, 2019\n1. Inn Zuat Sațhil Hna He Hmunkhat Te Ah Ih Lo Ding\nInn zuat sațhil hna ii an ih caan cu minung ih caan nak in a tawi deuh caah nai hngilh mi an hrioter lai. Inn zuat sațhil hna i an hmul pawl zong nih na ngandamnak ding a hnursuan khawh mi asi.\n2. Tisa in i ciah\nTisa in i chiahnak nih nai hngilh khawhnak a hnursuan khawh. Cu ruangah tisa in nai ciah hmanh ah minute 10 nak sau nai ciah si ahcun na takvun pawl a chiater khawh mi asi.\n3. Thinhangnak le Lungretheignak\nIh lai te ah thawngpang rel le zoh (or) minung pakhat khat he i sik ii thinhang tuk in na um nak nih hngilh khawh lo nak a chuahpi. Na thinhan nak hna le na lungretheihnak hna kha zan na ih lai suimilam 2 hlan ah na daihter khawh i, thinlung dai tein na um ahcun a țha bik mi asi.\n4. Sii Din\nZan a ih kho lo mi hna nih ih lai ah hngilh khawhnak sii an din cu a țha mi asi i, a dang sii pawl tu kha zinglei thawh tikah din ah a țha bik. Cu ruangah sii na din hlan ah siibawi sin ah țha tein din caan hal hmasa ah a țha bik.\n5. Electronic thilri Pawl Hman\nElectronic thilri hman nak nih na ngandamnak a hnursuan khawh, cu tikah zan ih lai ah Phone, computer ti bantuk tongh tuk lo ding.\n6. Na thluak a dinhtertu rian pawl tuah piak ding\nZan na ih lai ah na thluak a retheihter tu rian pawl tuah bak lo ding. Cu na thluak a battertu ai awh ah cauk in ca rel, bible ca rel tibantuk na tuah piak deuh awk asi.\n7. Țhangkhat tein Ih\nȚhangkhat tein ka ih ta la na ti si ahcun chun suimilam 1 in 4 kai lakah ih piak ah a țhacem. Zanlei tlai deuh ihnak nih zan hngilh khawh lo nak a chuahpi caah chun na ih tik hmanh ah minute 30 in suimilam 1 hrawnghrang lawng ih piak ah a țhacem.\n8. Ti din\nZan ih lai ah ti (water) tampi din nak nih mitkuh a hrioter ii, a thaizing thawh tikah mit kam hrawnghrang zong a nah ter khawh fawn. Cu ruangah zan na ih lai ah ti hraikhat si lo ah hrai tan hrawnghrang lawng din ah a țha.\n9. Exercise Tuah\nExercise tuah nak nih thluak thahri pawl a țhanghter hna. Cu ruangah zan na ih hlan suimilam 3, 4 hrawngah exercise nai tuahcia deuh awk asi.\nZan ih lai kuakzuknak nih thi kal ning a santer i, thinlung kal ning zong a ranter khawh i, hngilh khawh lo nak a chuahpi. Cu tikah zan na ih hlan suimilam 1, 2 hrawngah a hnubik kuak na zuk awk asi.\nCredit:daily hot news\nBe the first to comment on "Zan Ih Lai Te Ah Tuah Bak Lo Ding Phun 10 Hna"


Breaking News:SAC ralhrang nih inn an khangh piak hna inn a kangh? – Lai Lungrawn Post\nBreaking News:SAC ralhrang nih inn an khangh piak hna inn a kangh?\nSeptember 3, 2021 September 3, 2021 admin Myanmar News\nKalay Gangaw karlak ah SAC Mithat phu le PDF Kalay kar kahdohnak ruang ah khuachung inn an khangh September 3 nihin zinglei sang Kalay Gangaw kar ah SAC mithat phu le PDF Kalay karlak ah kahdohnak a chuak i SAC mithat phu hna nih Kalay pawngkam khua cheukhat chung ah lut in khuami hna inn mei in an khanghpiak hna tiah Gangaw Youth Voice nih a langter.Hi kahdohnak ruang ah SAC Mithat phu lei a thimi le hliam a tuar mi an um kho. Cun, PDF Kalay lei in minung pahnih hliam an tuar ve tiah theih a si.\nCun PDF Kalay nih 2021 September 3 zaan i cathanh an chuah mi chung ah, “Atu a chuak mi kahdohnak ruang ah Gangaw Kalay kar motor a kal tawn mi hna nih lutchuak lo le kal lo rak i zuam hram uh. Nawl ngai loin nan luhchuah i SAC lei nih pakhat khat an in ti sual hna a si ahcun tuanvo kan in la hna lai lo,” tiah an telh chih.\nTHawngdang Ramthumnak ah Chinmi singkhat tluk kan phan cang,fimthiamnak sang ngeimi zong tampi kan um lio ah a rak sualmi zong an um ve.Mah hi vawlei nih a chuahpi a rak si ko rua. Nain kannih Chin/Laimi chungin mah bantuk kan um cu sia arem lo ngaingai. Nizan tihni ah USA ram Collin County Sheriff Office thanhmi ah ngakchia kum 13 meithal kaptu an si tiah lunghrin mi kanmah Chinmi pa pahnih an tlaih hna thawng theih cu kan lau,kan ngaihchia cio.\nTutan ka tarmi hi cu,Chin khualipi bantuk ah ruahmi Indiana polis khua nawlngeitu nih hmuhnak pohah tlaih ding(wanted) an thanhmi ah kanmah Chinmi pa pakhat aa tel rihmi ruah tikah lung a nuam kho hrim lo.Fale sualmi ngeih tikah nulepa rumro kha mawhpuh thlu awk an tthat ve lonak a um. A ruang cu cawnpiak chimhrin peng ko nain aa remh kho loin sual lam a zulmi an rak um tawn ve caah si.\nAbik in: Ramthumnak kan um tikah apakhatnak ah fale kha felfai tein zohkhenh kha nulepa rian cu si. Mizeimaw cu Tangka lawng ruat in fale khur-awmh lo kan um len tikha kan Pastors te hna hmurka in a chuak pah tawn ko.\nNuva in company ah rian kan tuan,kan nunsia a rem,Innlo ttha le motor tha kan cawk pinah Chinram chungkhat kan hei bawmhchanh khawh ko hna,bank ah tangka tampi kan ikhon/chiah ko lai,nain na fa suallam a zulh I wanted a si cangah cun mah na ngeihchiah thilri chawva nih khan an hnem kho ti lo.\nCucaah ramthumnak ummi nih theih dingmi cu,fale an cutzat/lungfim cikcek hlan cu,nuva in riantuan tak hna ding a silo, pakhat poh nihcun khur-awmh hrimhrim ding an si,Sianginn an kainak zongah va kalin an saya/mah te kha na fa konglam na va hal pah hau/Nitling in sianginn a kai tawn maw/siangin kai loin a rol ziar maw ti bantuk tiang khan na fa kainak sianginn ah na va hlat pah ding si chinland 7 post.\nCDF ralkap nih kan hngalh awk le kan thei a herhtuk mi hna\nGood News:Palek ceilak CDM tuah ding ah biakhia nak an tuah cang?


Tuluk Nih A Ttih Tuk Mi,Mipi Nih Pipe Line Hrawk Piak Cu,Mipi Tam Deuh Duh Nak In,Bia Chah Nak Tuah Si Lai. – Chintanbo\nTuluk Nih A Ttih Tuk Mi,Mipi Nih Pipe Line Hrawk Piak Cu,Mipi Tam Deuh Duh Nak In,Bia Chah Nak Tuah Si Lai.\nApril 2, 2021 admin MYANMAR NEWS 0\nHi Pipeline hi an hrawk piak taktak siah cun,China mipi nih harnak an tawn hnga ding mi hi, ruah ngam zong si ti lo.. UN SC nih hremnak a pek mi nak in a fak deuh lai tinak si cu.Kawl ram Mipi nih an hrem nak hi,a ram chung mipi caah cun, ti le rawl loin thi hna seh tinak tluk si lai.Cu si caah China cu ralkap maw a ttanh lai i, silo ah MIpi dah ti cu, amah nawl siko cang.\nCredit : CRPH\nCRPH Nih Kawl Ram Phung Hram Pi Kum(2008) Lio A Hrawh Dih Hnu In Federal Army Hna Nih Cun, LungLawm Tein Rawl An Ei Tti .\nHi Thil Kan Tuah Ruang Ah Kan Ni Peh Tlaih Nak Dih Seh Na Ti Ah Cun, Kan Ram Chung I (Coh Sing A Co Mi) Le A Um Mi Vialte Hna Hi Thai Zing Thawk In Kan Tthawl Ve Cang Hna Lai.By. Bochoh Komma.


Trump: Kan Tei Cang Kan Ṭhawng Cang Tiah Ral Ṭha Taktak in a chim cang – Chin World News Evening\nTrump: Kan Tei Cang Kan Ṭhawng Cang Tiah Ral Ṭha Taktak in a chim cang\nNovember 4, 2020 Salai Van World News\nAtu lio vawlei pi nih a cuanh zuahmahmi US President a thimnak (mee thlaknak) cu an tuah cuahmah lio a si i mipi vote an rel cuahmah lio a si. Atu tiang rih ahcun Joe Biden Mee 236 angei i Donald Trump hi 213 lawng a si rih. Nain mi tam deuh thinlung ahcun, Donald Trump nih a laak ko ṭhan ko lai ti a si.\nDonald Trump cu a rammi ca lawngah a ṭha, ramdangmi caah a ṭha lo tiah a chimmi zong an hung um pah. Joe Biden a tlin ahcun, Refugee caah lamkaupi a ong lai tiah mi tampi nih an chim ve. Atu tiang an dirhmun rih ahcun, Biden nih electoral vote 236 a hmuh i Trump nih 213 a hmuh. 270 a hmumi paoh nih teinak a hmuh lai.\nAsinain, American mipi nih Trump an uar tuk rih a fiang ngaingai. Atu atangmi State result a chuak chom dingmi ahhin Trump nih vote zeimawzat a lak ṭhan lai. Aruang cu a tangmi State hi Trump a uartu le thazaang a petu state deuh an si hna.\nTrump caah ruahchannak tampi a um rih. Trump nih lak ṭhan dawhdang in a um. Aruang cu atu Biden nih vote tampi a hmuhnak State pawl hi a hlan zongah Democrats Party an thazaang ṭhawnnak State pawl a si. Adang a tangmi State pawl hi cu Trump a dirkamhtu le thazaang apetu state pawl deuh an si.\nAtu naite i Trump Live in bia a chung chim cu, a mitthli denmang. A mitthli a hul dih. American mipi thazaang an pek i kan dirkamh tuk rih ti a hung i fiang taktak. Atu tiang rih i vote an taar rih ning ahcun Biden nih a tei rih nain, atu tangmi Vote rel chom dingmi pawl ahhin cun Trump nih vote a hmuh dih lai ti zumh a si. Cun, amah Trump hrimhrim nih Live Tv a chimnak ah kan ṭhawng cang a ti hlei ah ca tiangin a ṭial chih. Cucaah, Trump ṭanhtu caah ruahchannak a tam ngaingai.\nAtu naite ah Trump nih amah pumpak facebook ah hitihin a ca ahun taar colh.“Kan ṭhawng, asinain ithimnak (election vote) fir an i tim. Hi thil hi a tuah hrimhrim kan tuah ter hna lai lo. Vote hmun an kar hnuah vote rel ṭhan khawh a si ti lai lo,” tiah a taar.\nA dang tangmi State tam deuh cu Trump thazaang petu lawngte an si caah Democratics Party pawl cu thinphang in an um cang ti a fiang. Trump nih atu bantukin ca a hun ṭialmi hi a sawhsawh a si loh. Joe Biden party pawl nih mee fir an timh ti a hung fiang ngaingai. Nangteh ahodah teinak hmu lai tiah na zumh deuh? Chirhchan: Donald J. Trump\nDonald Trump Cu White House ah a mitthli a hul ruangmang ai\nKhah! Trump caah thawngpang chia taktak a si thlankhur kam a dir ko cang hih!


Trump Tuan Ciami Tam Taktak Biden Nih A Hrawh Manh Tung Hme! – Chin 11 News\nTrump Tuan Ciami Tam Taktak Biden Nih A Hrawh Manh Tung Hme!\nPosted By: chin11news January 22, 2021\nRamri Hau, Khuati, Ngangamnak le Muslim Kong I Trump A Policices Vialte Hna Cu Biden Nih A Hrawh Dih Cang! Wednesday i President biakamnak tuah a lim le cangka US President Joe Biden nih a biapi taktakmi le a siaherh bikmi nawl 15 a rannak in a chuah colh. A rian a chawnmi pa Trump i a policies pawl cu a hrawhpiak dih colh i, pulrai le khuati thlennak (climate change) pawl hna cu hawihlanbik ah a vun nam colh hna. Wednesday chunhnu ah cun Oval Office i a rami thawnglatu tampi hmaika ah nawl a chuahmi capar cungah cun min a vun thut duahmah hna i, zulh dingmi phung le lam, cun tuah dingmi thil kalpi awkah ka caan hi khuatlaiter kai tim lo, tiin a chimh hna.\n“Nihin i minthut nenhtein nawl ka chuah dingmi pawl hi Covid-19 a umtuning a letthal khotu thil an si i, Climate Change zong cu cuhlan bantuk si lo in biataktein kan nam cang lai. Cun, miphun karlak ah rualrannak um dingin le sining niam ai ngeihmi communities pawl dirkamh ding karhlannak cakngaiin kan tuah lai. Hihi cu kan thokka lawng a si ko rih,” tiin president Biden nih a chim. Federal inn le lo chungah le federal riantuantu paoh Mask i hruk viar dingin Democratic President nih minthut bakin nawl a chuah. Covid ral a dotu dingah a thar tein White House office ser chom dingin, le WHO in US a chuahmi lut than dingin nawl a chuah colh. Paris climate accord zong luhthan dingin min a thut i, biataktein climate change kalpi dingin nawl a chuah. Cun, biaalnak a chuah pengnak Keystone XL oil pipeline kong zong cu a rannak in a phih colh.\nMipeem kong he pehtlain, Trump nih ramri hau saknak dingah phaisa fund raise a tuahmi cu a khampiak colh i, Trump nih US lei tlawn a khammi a cheukhat Muslim ram pawl zong tlawn a onh than cang hna (nupi, pasal, fale, unau, nulepa laknak telh in). A ni khatnak office a thut i nawl a chuahmi pawl hi a rauhhlan i tam taktak nawl chuah ai timhmi hna lakah tlawmte lawng an si ko rih, tiah a press secretary Jen Psaki nih a chim.\n“A ra lai mi ni le zarh chungah hin, harnak kan tonmi (challenges) pawl hmachawn khawhnak dingah a biapimi nawl a chuahchap rih dingmi tete an um ko rih, cun, American mipi sinah biakamnak a rak tuahmi zong a takin tuah ding ai ba rih hna” tiah Psaki nih a chim. Sining ai thlengmi (trans) American pawl ralkap lut lo dingin an khammi zong a hrawhpiak than hna lai. Cun, nauhrawhnak (abortion) he pehtlaiin US nih ramdang ah bomhnak a pek tawnmi an kham caah, cu zong cu a remh than lai. Economic kongah cun, March dih tiang a caan peh rih dingin US Centers for Disease Control and Prevention nawl a pek hna. Cun, student loan payments zong September dih tiang in thawnpiak rih dingin Department of Education zong nawl a pek hna. Credit: Chelsea Bawi


THAWNGPANG TTHA. ATLAUMI PU MANG HEI CU THINGKUNG CUNGAH AN HMUH – The Chinlung Post\nPu Mang Hei (kum 50) nungdam tein an hmuh than. Hnangamtuk asi cang, e Nihnih le zanhnih dengmang a tlau cangmi Pu Mang Hlei cu nungdam tein an hmuh tthan tiah theih asi. Atlaumi Pu Mang Hei an hmuhnak kong cu an langhter cang. Hi konghe pehtlaiin Pu Mang Hei an hmuhnak thilsining an langhter mi cu a tanglei bantuk in a si.\nPu Mang Hei kum 50 cu nungdam tein an hmuh tthan. Ni hnih le zan hnih tluk a tlau i khuapi te nih kawl mi Pu Mang Hei cu 21 October zingka pheikalh veng mi hna nih sianginn sang Calvary Hlawhtling thlacamnak pawng thingkung cungah nungdam tein an hmuh than cang. 19 October zing suimilam 8 hrawng ah a tlau i 21 October zinglei ah an hmuh than hi a si. Akhua : Zaangtlang (Thantlang, Sianginn sang um).\nArak tlaunak kong thawng an rak thanhmi cu hitihin a si.Mitlau Thawngthanh. Min cu Pu Mang Hei (kum 50), Akhua cu Zaangtlang (Thantlang, Sianginn sang um). Atlauning hi 19 October 2020 zinglei riantuannak in kuthruk ka caw lai tiah Dawr ah a kal. Kuthruk zong caw lo in Market sang a chung le inn ah a Cycle le a tawh (zuk ta lo in) a chiah.\nZing suimilam 8 hrawng in Riantuannak lei zong ah kir tilo, chungkhar sin zong ah lawi lo in a um caah chungkhar kan lungre a thei ngai, Cucaah a hmu mi nan um ah cun a tanglei Phone number ah nan kan pehtlaihnak lai kan in nawl hna tiah a liamcia ah khan an rak langhter. Credit: Thantlang Youth Association.


Tedim Canady Thla Um Ralhrang Pawl Chin Ralkap Nih Thla Thum Chung An Kulh Cang Hna - chinland media\nJanuary 19, 2022 admin Chin News 0\nChinram ummi Canady tlang ralhrang pawl thla thum leng Chin ralkap nih an kulh cang hna. Chin ramkulh Tedim peng ah a ummi Canady tlang i Kawl ralhrang sakhan cu thla thum chung leng Chin ralkap nih kan kulh cang hna tiah CDF pakhat nih Zalen sinah a chim.\nThla thum chung leng kan kulh cang hna caah khoika hmamh an kal kho ti lo. Tlangbo tang ah khin ti an lak a um. Tikhur a um i ti zong an than kho ti lo. Rawl zong an la kho ti lo. Ti rawl zong ke cun an i pe kho ti lo.\nCanady tlang ah a ummi ralkap pawl cu an celh lo caah a thli tein an zam lengmang fawn hna. Kalay lei zong in ke ralkap an kal kho ti lo. Tedim lei zong in ke ralkap an kal kho ti lo. CDF le Chin ralkap nih lam pi an phih dih cang.\nCu ruang ah nihin Janaury 19,2022 kha Canady tlang ralkap sakhan ahcun Helicopter pakhat a kal i ralkap minung 12 hrawng van in a van thlak hna. Ralkap pawl cu helicopter cung cun an zuang hna i ralkap pakhat cu a zuannak plastic kha ai samh lo caah hor ah a tla i a thi tiah CDF pakhat nih Zalen sinah a chim.\nTedim peng ahhin kan hnu lei hrawng ah khan Kawl ralhrang pawl cu Canday tlang lei lai ding in Kalay lei in timhtuahnak an ngei hna. Sinain Chin ralkap hna lampi ah an kah lengmang hna caah an kal kho lo. Lampi in Kalay lei ah an kir lengmang ti a si.\nTedim le Tonzang peng lei ahhin Kawl ralhrang lawng si loin ZRA le Kahte patung pawl hna zong an cawlcang. Min Aung Hlaing ralhrang lei ah an tang i Chin ralkap he zong an kar ah kahnak a chuak cang.\nKhrihfabu Pastor Te Hi Nifatin Zung An Kai Awk A Si Maw?


Min Aung Hlaing aa chuah sual! – Hakha Cherry\nMin Aung Hlaing aa chuah sual! Five-2 uprising a kalning zoh tikah a lampi a hman tuk. Cenghnia rual nih pawpi taar an dummi bantuk in an dum cang.\nCDM hi Min Aung Hliang caah chungtlik si a si. Tuhi thlak khat/ one month te lawng a kal rih nain a der tuk manh cang. Ram chung lei thil sining zoh tikah, tuletu in washroom ah a tlimi bantuk in, a police le Ralkap an zam sual tiah thinphang in zan ah a it thiam ti lo.\nMin Aung Hlaing a nun khawhnak, a chung ril a simi, Cozah riantuan vialte, CDM ah nan itel ko ahcun, zeitindah a celh lai? CDM ah aa tel rih lomi vialte hna, rak itel zawk cang u!\nChin miphun hi Pathian nih a kan dawt. Pathian nih a thimmi miphun kan si timi hi a fiang chin lengmang. MYANMAR ram chung, miphun dang lakah Chin miphun si hmai a hngal tuk an ti. A dik. Atu Five-2 uprising a von chuak tikah, Myanmar ram save dingin, Chin miphun liang cungah a ummi ko khi a lo cang. Dr. Sasa in, Chin leaders vialte an ifun dih cang.\n1949 ah Insein ral lio ah Mirang nih an rak dirh tami, “Chin battalion’ nih Myanmar an rak khamh/ Save bal cang. 2021 ahhin Chin miphun nih Myanmar kan Save lai. Chin miphun nih kan duhmi Federal tling zong kan hmuh chih lai tiah 100 ah bak in ka zumh cang.\nCucaah, Chin miphun kan pale vialte, ram chung ah a cawlcangmi Generation Z vialte, Pathian nih Myanmar ram khamhnak caah an hman cuahmah hna. Min Aung Hlaing cu aa chuahsual cang!Credit-Zasang Cinzah\nMipi Nih Kan Țhawl Hna Ding Kan Rian A Si


Khah!,Pu Aung Hruainak In Hakha Ah Kawl Titoih Puai Tuah A Si Ve - The Chin Celebrities\nKhah!,Pu Aung Hruainak In Hakha Ah Kawl Titoih Puai Tuah A Si Ve\nApril 13, 2022 hleicung@gmail.com Chin 0\n2022 April 13, Chin Ram Ministers zunginn chumtual ah kawl titoih puai tuah a si i, hi titoih puai ah hin laam le hlasaknak deuh in caan an hmang. Lam ah titoihnak cu tuah a si lo nain Hakha thar lamruk tonnak ah, cycle in aa chawk mi pawl cu hramhram in dirter an si i, SAC ralkap nih ti an toih hna. Titoih a duh lo mi cu tanakha an thuh hna, tiah kan theih.\nHi titoih puai ca ah laam cawn a chimtu hi (zince hmuh-pi ne hmuh) Ngai Hauh Ngiong a si, tiah laam a cawng mi he naihniam in a um mi sin in kan theih. Laam an cawnnak hmun hi Chin Sate Hluttaw zung ah an si i, April 7 lio MRTV nih a rak langhter ning ah Chin ram Chief Minister Pu Ngun San Aung, Social Affairs Minister le,\nMinistry Of Ethic Affairs hna nih an va zoh hna, tiah an langhter. Laam cawng mi pawl cu Chin ram Chief Minister le Minister of Security and Border Affairs, a nupi Thein Thein Maw nih laksawng ah tangka zong an rak pek hna, tiah MRTV nih a langhter.\nCa dang= Chin National Organization(CNO) kumkhat tlinnak cathanh, Nihin , April 13 cu Chin National Organization kan dirhnak kumkhat tlin camtuak a si. CNO cu Chin miphun ca ah rian a ṭuan mi, Ramkhel bu a si i Chin miphun rungvengtu ralkap, Chin National Defense Force(CNDF) cu CNO nawlpeknak tangah Chin mizapi a runven hna i hramhram uknak doh dingah rak dirh mi bu a si.\nCNO cu Chin ram le Chin miphun ca lawng si loin, rampi huap in Federal Democracy ngahnak dingah ral a tu i hramhram uknak doh dingah NUG le CRPH he i fonh in rian a ṭuan mi bu zong a si. Ramkomh kawl ram tlangcung mi hriamtlai phu komh, EAOs he zong in rian kan ṭuan lai i,\nChin ram chung hriamtlai he rian a ṭuanṭi mi bu zong a si fawn. CNO kan rak dirh ni thok in ram le miphun ca ah nunnak a pe mi Chin pasal ṭha hna le kut, ke le mit tiang a pe mi pasal ṭha hna zong upatnak kan pek hna.\nCNO le CNDF kum khat tlin, 2022 April 13 tiangah a lamkip in a kan bawmtu nan dihlak cungah kan i lawm tuk i, hramhram uknak a hram in kan bawngh khawh tiang hmainor chin in kan doh peng lai tiah hi cathanh hi kan chuah. crd-the chin post.\nActress Yin Latt Nih SiiZung A Kai Mi Ralhrang Pawl A Va Hnemh Hna + Video


lung - English to Tajik Meaning of lung - http://tajik.english-dictionary.help\nEnglish to Tajik Meaning :: lung\nEnglish to Tajik Meaning : noun : сабук\nLung - сабук Lungful :: lungful Lungfuls :: lungfuls Lungs :: шуш\nEnglish to Tajik Dictionary: lung\nMeaning and definitions of lung, translation in Tajik language for lung with similar and opposite words. Also find spoken pronunciation of lung in Tajik and in English language.\nWhat lung means in Tajik, lung meaning in Tajik, lung definition, examples and pronunciation of lung in Tajik language.\nAlign (ҳамвор кардан) :: Its best to use a gridded rotary cutting mat and ruler from the same manufacturer to be sure the calibrations will align perfectly Responsive (ьавобӣ) :: Your character moves quickly and is responsive to all controller commands Distinction (тафовут) :: There is a subtle academic distinction between decisions under Risk and decisions under Uncertainty Invigorate (Тақвияти) :: Great writing for the theatre be it Shakespeare Chekhov or Miller fuels and invigorates the performer as its being spoken


Thawngpang Ṭha Taktak: Malaysia Ah UN A Sok Tharmi An Auh Cuahmah Cang Hna – Chin World News Evening\nThawngpang Ṭha Taktak: Malaysia Ah UN A Sok Tharmi An Auh Cuahmah Cang Hna\nFebruary 27, 2020 Salai Van Chin News\nNaihrawng Malaysia Online in UN soknak rak tuah mi kha auh mi an um ngai cang ti a si. Interview tuah tik le case tuah tikah thiam ngai a hau rua tiin ka ruah. Biahal mi tete leh thiam ngai a hau lai ka ti. A ruang cu kannih Chin state hi Paletwa myone dah ti lo cu a him dih ko caah bia chim zia cu thiam a hau bak lai. Cun, UN interview tuah tikah tihnak a pelte hmanh ngeih lo ding. Thinphan bak lo ding.\nZapi zaran cu UN nih nan ram sining cu kan theih dih ko an kan ti tikah khin an theih dih tak rua tiin kan ruah le biachim kan i harh tuk tawn. A ngaingai ti ahcun an theihmi tham cu tlawmpal te lawng a si. An thei huaha lo. An mah nak in kanmah nih kan ram sining cu kan theih deuh. Zeitluk lih na chim zong ah na chimmi kha na chim ning tein an tial ding le na chim ning in na kong ceih ding a si ko caah tih bak lo ding.\nRSD Interview ahhin a biapi cemmi cu ” Kawlram ah kir law zeitindah na um lai?” timi te khi a si rua tiah ka ruah. Mahhi kaa zawn te ahhin bialeh zia thimbik a hau in ka thei. Tlunnak ka ngei lo, inn le lo zong ka ngei lo i umnak zong ka ngei ti lo ti kha mi tam deuh nan bialehnak a si tawn. Mah bantuk khan cun a si deuh vak lai lo. Na case vial ah ralkap nih cuti kha tin an ka ti na fawn. Kir ding ah le inn lo ka ngei lo, umnak ka ngei lo ti bantuk in na leh mi hna kha sullam ngei lo a si. Na case ning te khan let ko hna. Ralkap nih an ka tlaih lai tibantuk in leh ding an si ko.\nNa chung le, na nulepa kong kha an in hal tikah Kawlram ah an um ko, kan i chawn kho ko. Kan i pehtlai kho ko tiin chim bak lo ding. Malay ka van ratnak in nihin tiang an thawngpang ka thei lo, khoika an um zong ka thei lo tiin leh lo si le Mizoram ah an um tibantuk in leh ahhin a tha bik lai tiin ka ruah. Siaherhnak he. Andrew Tum Tling\nDr. Aung Min Thang Hi Miralṭha a si CACC Nih Platform Ser Ah Ṭha Lo Maw?\nR.I.P. Pu Dal Than Lian Nih Mual A Kan Liam Taak Ee Ngaih A Chia Hringhran Ko Ee


PU TUM BIK KONGHE PEHTLAIIN PATHIAN MIN IN KAN NAWL KO HNA – The Chinlung Post\nOctober 11, 2020 admin Knowledge 0\nKan nau nu Sui Hlei Tial kong ah laimi kan i ttanh tuk hna le a ttha tuk. Kei zong ka ttanh bak ve. A sinain, kan Laimi Pu Tum Bik nih bia a chimmi kongah fak ngaiin nan ti. A biachim mi an duh lo, an lung a fah lio si kan ti. Nan luan tuk cang. Phaisa laknak ah nan hman. Phungki puan nan aih. A thih tikah mei in khangh ding nan ti. Mihrut mimolh nan ti.\nCovid nih tlunh seh nan ti etc.. nan luan tuk. Cu cu maw lai mi ttanh?. U le nau nei ve. Fa nu fapa nei ve. U le nau tampi nei ve.Sahlawh rualchan nei ve An ngaihchia ve lai ziah laimi tihin kan um. cu cu maw Lairam dawt? Mi kan hnem ti i pakhat ngaihchiatter tthan. Kan luan tuk, Maa cang uh. Pathian hna zong kan tla lai loh Za cang seh. Pathian min in kan nawl hna. Credit: Peter Ceu.\nThantlang Kan Tonmi Hi Covid-19 Nak In Angan Deuh:Coronavirus hi ttih hlah u, nan nunnak ah i dawnhter hlah u,” tiah USA president Donald Trump nih a chim tikah hin zeidah a ruahnak a si hnga? Trump uartu na si le si lo kha um rih seh, nihin vawleipi nih kan ton cuahmahmi hi mang a si lo, cang a si ko ti hi fiang tein kan theih. Coronavirus cu tih a nung taktak lo maw? A bikin ram sifakbik Chinram khuasa Chinmi caah ttih a nung lo maw?\nHi ca ka ttial tiang i USA ah Coronavirus in a thimi 214000+ an si cang. USA tuanbia ah ralpi pali an tu i an zapi fonh a thimi hi tutan Covid-19 nih a nawnmi hna zat a si nai sai lo; Vietnam ral 47242 Korea ral 33686, Iraq ral 3836, le Afghanistan ral 1883 an thi. USA ah amah te aa thatmi kum tin 44895 hrawng an si, i mawtaw eksiden in kum tin 38000 hrawng an thi. Mah vialte fonh zong ah Covid-19 nih a nawnmi hna an tamdeuh. USA zong ah Covid-19 in Chinmi an thi.\nAsinain Chinram ah Pathian dawtnak in Covid-19 in a thimi kan um hraw lo. Kan lungput le kan zumhnak tu hi a thideuh cang. Ramchung khuasa kan chungkhat pawl ka sia an herh tuk hna i ka chawnh pah lengmang hna. Covid-19 an ttihning, khua le peng kip i Covid-19 kawmetti an i ralring tuk ning te hna an ka chimh ve. Mah tikah ka zaang an fah a zual, a ruang cu Laimi hi innpa he ai lengkaimi kan si, pumhkhawmh a duhmi kan si, Khrihfa nunphung a tlai cangmi kan si caah hin Pathian thangtthat tti khawh lo hi ka lungsia an herh bik.\nCucaah voi tam ngai cu ttih tuk ding a si lo cu, tlangrai bantuk a si cang ko lai, ka ti tawn hna. An caah a dik lo, “It’s not fair” a ruang cu anmah nakin cozah tthadeuh, sii-ai le siibawi tthatdeuhnak ah ka um lawng si loin ruahchannak a tamdeuhnak ah ka um caah a si.Ruahchannak Hi Mi Vialte nih kan herh. Abik in Nihin ah hin kan herh khun.COVID-19 nih hin Democracy a tlaihhrem khawh caah ram kip ah Democracy ning si loin nawlngeihnak hmang in cozah an lor cuahmah ti kha an hmuh.\nCu lawng a si lo, nuhrin covo hrimhrim kha a tlaihhrem. Minung nih nitin kan tuah duhmi a kan tuahter kho lo, ttihphannak a kan pek. Pumhkhawmh le i lenkai cu um rih seh, ai dawhhriami le chungkhar hmanh lungduh in um tti khawh a si lo.Zalonnak a hmu bal lem rih lomi kan miphun kong ka ruah ah ka lung a fak. Nan lungretheihnak le nan ttihphannak hi a langtlang in kai hrawm ve. Vawlei cungah hin zeizong vialte nakin anganbik mi thil pathum an um, i cu hna cu “Zumhnak, Ruahchannak le Dawtnak” an si, tiah kannih Khrihfami hna nih cun Korin-cakuat chung hi kan duhbikmi a si.\nKan hmette in Church School in kan rel i bupi pumhnak ah Pastor te nih an sermon, an kan cawnpiakmi a si. I nunpi awk a ttha tukmi a si. COVID-19 nak zong in a ngandeuhmi cu mah hi pathum hi an si timi te hi ka dawtmi Chin miphun vialte, le Thantlang peng nan sinah chim ka duh.Tutan i Thantlang ah kan tonmi thawngpang pahnih kong ka ruah tikah I.Korin 13:13 hi ka lungah a chuakmi cu a si. Kan Lungpi le kan khamhtu Khrih kan zumhnak, cun kan miphun pakhat le pakhat kan i zumhnak,\nKan i ruahchanmi zungzal nunnak le kan thih hlan i a tthadeuhmi thil kan i ruahchannak, cun Pathian a kan dawtnak le Jesus cawnpiakmi innpa dawtnak hna hi COVID-19 kan tlaihhremter, kan i teiter tuk lawmmam ko rua hlah maw tiah ka lung innka ka khar zong ah a bauh in a bauh i a chuak. Naite ah khan Yangon i cancer avai i thlawpmi kan Pi pakhat (Khualhringtlang) cu a nunnak caah ruahchannak a um ti lo tiah Thantlang ah an huntlunpi i Thantlang Covid-19 kawmetti nawlchuah ning bantuk in Townhall ah Quarantine an pek hna, i cu kan pi cu a zual caah Siizung ah an chiah.\nNain a fanu cu Townhall ah a um caah zohkhenhtu hmanh a ngei lo. Cu ticun Cancer in a zawtmi thinphannak, ttihnak le ruahchannak a ngei ti lomi tarnu cu mitthli le hnapduk he a ttap i siizung ah hramhtu ngei lem lo in a nunnak a rak liam. Pastor le a dang pahnih-thum nih a inn ah suimilam pakhat hrawngte a ruak an suan i an vui colh. Cancer in a thimi a si, Coronavirus in a thi lo tiah kan ti khawh nain nanmah cio kha hun i dap u law, zeitindah nan ruah lai? Saram thih in a thi ko lo maw? Zawtnak in a thi ding a si hmanh ah a thaw a cah hlan cu ruahchannak a ngeih awk a si ko lo maw?\nZumhnak a ngeih khawh awk a si ko lo maw? Dawtnak a co le dawtnak bia a fale a hawile sin in a hmuh khawh awk a si ko lo maw? Phung le lam hi minung nih kan sermi a si. Hi phung le lam hna hi zeitluk in a tthami phung hmanh Dawtnak, Zawnruahnak, Ruahchannak a pe khomi le zumhnak a tthawnter kho lomi cu pakpalawng kha a si ko.Vawleicung i democracy tthabik ram ah khuasami ka si tikah zeitluk indah a sunlawi kha ka fiang. Cucaah zeihmanh ka si lo nain ka chuahkehnak ka ram le ka miphun caah hin ka ti khawh tawk ka nunnak cheu nga cheu hnih cu caan a pemi ka si.\nCucaah hi ca zong ka ttialmi a si.Vawleicung ram tthabik, inn tthabik, lam tthabik, tthangchobik le bawibik hmanh si usih law hi ruahchannak, dawtnak le zumhnak hi kan ngeih lo a si ahcun ngaihchiatnak lawngte kha a siko lai timi hi a hnubik Thantlang ka tlun lio ah ka rak chim cang. Nai zarh Norway Chin Student Union tonnak ah “Mipeem le Nuhrin Holh” timi i ruahttinak kan ngei i ka tlun hnu nikhat-zing lawng in Sui Hlei Tial thawngpang hi ka thei. Ca ka relka cu ka ar, ka pawng ummi mileng zong ka chawn kho hna lo.\nPathian zeitindah na khuakhannak a si ti run kan theihter hram law tiah ka lung in thla ka cam. “Ka dawtbikmi ka chuahnak khua Thantlang nih ka lung a fahter,” tiah facebook ah ka ttial. Covid 19 ruangah ramkip cozah nih a si khawh chung in mibu tonnak kha an phih chung cio. Cu lakah a fakbik cu hi zawtnak in a thimi he zeidang in a thimi hna zong an ruak kha a thlahtu an tlawmtuk cio. A thi cangmi cu a vuitu company / biakinn rianttuantu nih vui ko hna seh, an ti lo.\nAsinain minung cu zat nih a ruak thlah u tiah a zatawk kha an onh. A ruang cu mithi nak khan a taangmi nu le pa, u le nau, sahlawh le hawikom kha an biapitdeuh caah a si. Ahohmanh nih thih hi kan duh lo. An thih tikah a tangmi kha an ngaihchia, an lungfak, an tuar kho lo i cheukhat an zaw beh, cheukhat an nunnak ah a ttha lo lei in thlennak an ton tawn caah a nungmi hi pakhatnak biapi taktak in an chiah hna.Thantlang khua le Sui Hlei Tial nih a tonmi thil hi minung sinak he ai hlat tukmi a si. Laimi nih thih hi kan i fahsak, kan duh lo tuk caah zeitluk indah hlanchan ah an rak tuar timi kha kan theih. Khrihfa kan si hnu ah “thihnak” hi kan duh lo, i zungzal nunnak kan duh caah thihnak hi kan duh lo chinchin.\nSihmanhsehlaw, mi cu kan thi, asinain a nungmi hi a biapideuhmi cu kan si peng. Kan si peng awk a si. A nungmi caah hin an tuar lo nakding, an damnak ding, an lungtthawn i ruahchannak, dawtnak le zumhnak kha innpa, Khrifabu le zatlang sin in an hmuh ding kha Laimi kan nunphung le Khrhifa kan nunphung a rak si. Mah cucu Siibawi te nunphung hrimhrim kha a si awk a si i, nitlak lei ram ahcun sii-bawi te nih mizaw le mithi tluk in a zohkhenhtu le a taangmi chungkhat kha ruahchannak le lungtthawnnak pek an i zuam pengmi a si.\nCucaah atu kan tonmi thil hi COVID19 nakin a ngandeuhmi thil a si. Miphun kong a si. Khrihfa kan zumhnak le Khrihfa nunphung kong a si. Minung covo kong a si. Nuhrin covo kong a si. Minung khuaruahnak kong a si. Minung lungput kong a si. Mah hihi thei u sih ti saduhthah he hi ca hi ka ttialmi a si.Thantlang COVID19 kawmetti hi an mawh. Thantlang khuami, khua nu khua pa, bukip le nangmah le keimah zong kan mawh.\nDinnak kan ttanh taktak lo ruang le ttihnak kan ngeihmi hi kan mawh. Cucaah kan mawhnak hi pehzulh lo in i remh u sih. Minung ruahnak bantuk in a kan zoh lomi uktu hna hi kan duhnak langh in chim hna usih. A mipum he an lung he thlen khawh i zuam hna usih. Dai hlah u sih. Coronavirus nakin Dawtnak, Ruahchannak le Zumhnak hi a ngandeuh timi theihter hna usih. A luancia zarh khat, S. H. T thawngpang ka theih hlan ah khan, Galati 5:1 le Efesa 1:3-7 kha ka Facebook ah ka rak post. Kannih cu Pathian nih Khrih thawng in a kan luattermi kan si cang. Mi luat kan si cang. Cucaah fek tein dir usih law, Sal ah khan i ser tthan ti hlah usih, tiah Thantlang khua hmanthlak he ka rak tar. Chin miphun hi hi pumsa le lungthin in kan luat khawh taktak nakding ah nihin hi caan tthabik a si. Chinmi nih Pathian kan zumhnak, kan ruahchannak le kan i dawtnak hi kanmah kut ah chia usih tiin ka bia ka donghter. Kai lawm. Credit: Si Bawi Mang Lian


Franklin Graham Nih Trump Nakin Joe Biden A Rak Dirkamh Deuh Ko Hih, Hi Ti Bak In A Chim Cang – Chin 11 News\nFranklin Graham Nih Trump Nakin Joe Biden A Rak Dirkamh Deuh Ko Hih, Hi Ti Bak In A Chim Cang\nPosted By: Chin News December 18, 2020\nKum 2016, US thimnak lioah khan, Trump tling ding in biatak tein Mirang evangelical Khrihfa pawl a forhtu hna le a sawmtu hna cu Billy Graham fapa, Franklin Graham hi a si. Mahtluk in Trump a ttanhmi le a dirpitu le thla hehtiah a campiak tu hmanh nih Biden a tlingnak kong le a caah thlacampiak ding tiah a ttial i Trump caah ruahchannak a um a ti lo.\nMah cu Laipawl, Mizo pawl le Kawlram Khrihfa dang pawl nih nan i thawh riangmang i January ni 6 ah Trump nih teinak a hmuh lai, ruahchannak a tamtuk rih tiah nan ttial len rih cu. Zeitluk in dah thil nan theih lo i nan fim lo i, a dik lo a hman lo chim nan hmang ti a thei. Nan theihmi hrim a um lo.\nMifim cathiam le khuaruat deuh, Trump ttanhtu hmanh nih nan ruah ning in an ruat ve lo, an chim ve lo. Mitch McConnell hmanh nih Biden a lawmhpi cang i Biden le Harris an i zatnak kong a chim len.\nTrump ttanhtu, zei huaha thei lomi pawl nih nanmah le nanmah nan i nawnnok len rih ko hna. Mahtluk in san a tlai lomi le thil a thei lomi pawl cu Pathian nih zeitin dah nan thlacamnak zong cu a ngaih duh lai i/an leh duh hna lai i. Khrihfa ttha si le fim hi cawng ve cang u.


NLD Nih Teinak An Hmuhnak Hnga Kan Nu Le Minung (9) Nih Zaan (40) Riak Bakin Thlacamnak An Ngei – Chin World News Evening\nNLD Nih Teinak An Hmuhnak Hnga Kan Nu Le Minung (9) Nih Zaan (40) Riak Bakin Thlacamnak An Ngei\nAugust 9, 2020 August 9, 2020 Salai Van Chin News\nNLD Party ṭanhtu hna caah cun thawngpang ṭha taktak a si. Tukum a ralaimi November thla ah myanmar rampi thimnak ah NLD nih teinak an hmuh i ram le miphun caah dingfel te le dawtnak tein rian an ṭuannak khawhnak lai kan nu le minung (9) nih zaan (40) riak in Kalay Harmon Tlang Thlacamnak ah thla an cam tiah kan theih.\nHi kong he pehtlai in Rev. Thang Hre nih hitihin a tarlangh,“Sanmyo, kalay Harmon tlang thlacam nak ah,kan nu le (9) nih ,tukum thim nak ah NLD nih tei nak an hmuh i,ram le miphun caah dingfel te le dawtnak tein rian an ttuan khawh nak lai zan (40) riak bak in thla an cam,Bawipa nih thluachuah pe seh law kan ram dam hraam seh,” tiah a tarlangh.\nBy MC Biklian: BREAKING NEWS: NLD PRESIDENT AUNGSAN SUUKYI CU 2020 ELECTION AH DISQUALIFY ASI KHO MEN. ( Suukyi cu the Organization of Islamic Con- ference ( OIC) sin in US$-200 Millions ziknawh a lak ti’ah puh asi.)\nNLD Party President Daw. Aungsan Suukyi cu 2020 kum Myanmar Election ah Yangon Taing KOHHMUU township Phytuh Hluatdaw ah cuh dingin amin a pek cang. Hi Kohhmuu hmunah hin, Kawlram Mirum le Orchids House neitu pa Millionaire U. Htay Aung nih Independence in dir in Daw Suukyi cu a zuam ding asi.\nMillionaire U. Htay Aung nih cun, Arab ram a hawi Oil Campany neitu pawl le Yangon mirum pawl sin in Evidence le Documents Proft nak tha te’in ka neih dih ti’ah Pi Suukyi cu OIC pawl Organization of Islamic Conference nih US $-200 bak an pek i ziknawh a lak ti’ah Yangon Southern District Election Commission zungah Complain/report nak ca a pek cang hna ti’ah News Agency sinin theih asi. Cuca’ah hi report nak hi a ra laimi 12 August,20 maw, a zerh chin ah dek ceih asi lai i, Millionaire Htay Aung nih a. Evidence le Documents felfai te’in Elections\nzungah a chuahpi khawhah cun, Daw. Suukyi hi\n2020 thimnakin Disqualify asi kho tiah U.Myat Shwe, Yangon DEC member nih a chim.\n2008 Constitution Articles-121 Section(g)i an ceih dinhmi cu asi. A Original tial ning tein;\nA person himself/herself or is of a member of an Organization who obtains and Utilizes directly or indirectly the support of Money, Lands, Housing, Building, Vehicle,Property, So forth, from Government or Religious Organisa-tion or Other Organizations of a foreign Country. Hi ti hi asi ko. Lai caa cun ka van let duh ti lai lo. * Tangka maw, Inn le lo thilri in maw, Cozah le Biaknak lei Pawl pakhat khat in maw, ram dang lei in bawmhnak ziknawh a lakmi cu phuah/telh khawh an si lai lo tinak asi.\nSuukyi nih hi kawng hi tuanpi ah arak theih cang ti asi i, a tih ruangah Kohhmuu hmun in Nyphidaw i Oukthara Thiri township ah thial a rak i timh na’in, hi ka i a ummi Ralkap chuak mi families pawl nih U. Thein sein dir dingin an sawm peng ca’ah Suukyi hi a Pa chuahkehnak Natmuak hmunah cuh a tim tha’n na’in a dawng nak ah Kohhmuu township ah dir koh ti’ah Party CEC pawl nih an fial chih ca’ah zenh bu te’in a dir ti’ah News Agency nih an chim.


Malaysia ralzaam in DHS a phi cangmi nih theih ding | THE CHIN EXPRESS\nHome Chin Malaysia ralzaam in DHS a phi cangmi nih theih ding\nMalaysia: Ram 3nk nih reject cangmi silole Lahwahkah/DHS a sungmi pawl cu UNHCR i OPE zung nih August 19, 2019 in interview a tuah cang hna.\nCu bantuk interview auh mi pawl nih UNHCR officer te he nan i ton tik ah officer te nih an chimmi kha ttha tein ngaih a hau.\nNawlnak ca ttial uh an in ti ahcun nangmah nak in thil a thei deuhmi upa sinah ruahnak hal in ttial ulaw a ttha. Ri an khiahmi nithla a luan hlan hrim ah nawlnak ca cu ap khawh i zuam.\nCun, Lahwahkah/DHS interview a phi cang nain sungh/awn thanh rih lomi na si ahcun na case an zoh lio a si caah cohlan/lo bia an khiak kho rih lo. Cu caah, anmah nih thawng an in thanh hlan lo cu lungsau tein hngah a hau. Lungrang tuk in, hlathlei le cakuat lo ah a ttha. – ACR


August 11 Zaan Cu Hakha Le Thantlang Falam Thawngpang A Chia Taktak Ko, Bomb Puah Thawng le Meithal Thawng A Thang - Chin Eleven News\nAugust 11 Zaan Cu Hakha Le Thantlang Falam Thawngpang A Chia Taktak Ko, Bomb Puah Thawng le Meithal Thawng A Thang\nAugust 11, 2021 Lianchin Thang Chin 0\nChin ramkulh Thantlang khuapi ah tuzaan suimilam 7:oo hrawng bomb voihnih a puak tiah theih a si. Tuzaan Thantlang bomb puah cu a mak ngai ko. mipi zong kan laungai tiah khuami nih an chim.\nTuzan Thantlang bomb puahnak hi khoika in dah a si ti le a ho dah a si tiah theih a si rih lo tiah an chim. Tuzaan thiamthiam ah Falam khuapu chungah meithal vioi sarih a puak tiah theih a si. Nihin Hakha le Falam Le Thantlang thawngpang cu a chia ngaingai ko.\nHakha ah tuzaan suimilam 7: hrawngah ralhrang bu hna nih inn kip chek an timh tiah thawngtheih a si hoi. Hakha hi tlaih khiah mi le zumh lomi an tambiknak ko a lo cang. Lairam ah ralhrang nih tlaihkhih a tambiknak hmun hi Hakha khuapi a si.\nRelchap: Ramri i ralkap duty mi caah Congress Party nih bawmh nak an pek August 7,2021 zarhte ni ah Mizoram Pradesh Congress Commitee(MPCC) nih party chungtel hna nih tangka an thawh mi chungin facang le meh pin ah sii-ai hna cu ramri i Mizoram ralkap duty mi caah an pek.\nCongress party hna nih tangka an thawh mi hi a dihlak in Rupees 163678 a si i, mah tangka an thawh mi hmang hin Mizoram ralkap pawl herhbau mi phunphun cawk a si i, Vairengte ah facang bag-30, Daal (dailuah) bag-10, Alu bag-10, piat bag-2, chiti box-6, sii-ai box-3 cio pek an si i, Vairengte Jt. YMA, Saihapui V YMA le Phainuam YMA hna sinah bawmh nak tangka pek cio an si rih.Cu pinah Cuhvel le Thinghlun i palek duty pawl hna zong bawmhnak hi pek an si ve.\nMPCC thil pek hi party aiawh in Pu R. Vanlalvena, General Secretary nih Vairengte i khua a sa lio mi Pu. Huliana Fanai DIG sinah a rak pek.Vairengte Auto Rickshaw stand i Assam palek he I kahnak hmun pin ah Saihapui V le Buarcep hna an rak pal chih tiah Save Mizoram nih a tial.TCP\nZeiruangah Dah Hakha Hi Ralhrang Nih Hitluk Hin An Ral Hnga\nMin Aung Hlaing Nih Tlangcungmi Remdaihnak Ser A Sawm Hna I An Cohlang Duh Lo


Rev. Dr. Thawngling Mualhlun: Hrin Kan Si Ve Cang Maw? – The Cherry Par\nRev. Dr. Thawngling Mualhlun: Hrin Kan Si Ve Cang Maw?\nSermontawi: HRIN KAN SI VE CANG MAW? “Nau na pawi lai i fapa na hrin lai i a min ah Jesuh na sak lai” (Luka 1:31).\n“Jesuh nih cun, biatak tein, biatak tein kan chimh: Ahohmanh hrinṭhan a si lo ahcun Pathian Pennak kha a hmu kho lai, tiah a leh” (Johan 3:3).\nUnau hawile hna, Jesuh chuahcam kan lawmh hi lawmh phu hrimhrim a si. Covid 19 tlangrai lio ah kan lawmhning cu aa dang ngai lai nain zeitin kan lawmh zong ah lawmh a phu mi chuahcam a si. Nangmah le keimah chuahcam hmanh pei kan thiam khawh chung in kan lawmh tawn hi. Van sunparnak vialte kaltak in kan ca ah a rak chuakmi kan Bawipa Jesuh Khrih, Pathian Fapa chuahcam cu kan lawmh hrimhrim ding a si bak ko. Zumtu hna chimlo vawlei hmanh nih amah lawmh in a rak lawmh ve cu. Jesuh chuahcam hi vawlei nih a hngalh ve bak ko.\nJESUH CU NU CHUNG IN HRIN A SI. Kanmah bantuk tein Jesuh kan Bawipa hi nu chung in a hong chuak ve. Asi nain kanmah bantuk in a chuahnak hi ai thoknak a rak si lo. Anih cu zungzal in a rak um cangmi, a hramthok tein a rak um cangmi pa a si. Bia cu minung ah a hong cang i, kan lak ah khua a rung sa (Jn 1:14) timi tu khi a si. Minung ah ai can duhmi hi zeidang ruang silo in nangmah le keimah nunnak ding caah a si. Rak i cang hlah sehlaw nangle kei hi zei huahdah kan huah hnga mu.\nJESUH CU PATHIAN FA SINAK IN HRIN A SI. Kan Bawipa Jesuh hi vawlei pa a ngeimi a si lo, minung pa nih ngeihtermi le hrinmi a si lo, Joseph cu a pa ei a si. A pa taktak cu Bawipa Pathian a si i, Thiang Thlarau in a hrinter mi a si. Mary cu ngaknu thiang a rak si, Jesuh a pawi hlan tiang. Pathian cu a cung ah a lung a tling i, Thiang Thlarau in nau a pawimi a si (Luka 1:34,35). Ngaknu thiang in a chuak timi hi biapi taktak mi pakhat a si ve.\nJESUH CU KHAMHTU SIDING AH HRIN A SI. Matthai 1:21 kan zohtik ah Bawipa Jesuh a hrin channak kan hmuh, cucu Khamhtu siding ah a si. Vawlei a um lio ah thil lianngan tampi a tuah ta, mizaw a dam ter, rawltam mi rawl a pek hna, mithi tiang in a thawh ter hna. Asi nain cu vialte lak ah a liangnganbik thil cu a tlaumi khamh awk ah a hrinmi hi a si.\nJESUH CU NU CHUNG IN HRIN A SI, PATHIAN FA SINAK IN HRIN A SI, KHAMHTU SIDING AH HRIN A SI. Haleluia! Ulenau, Nang le kei teh HRIN KAN SI VE CANG MAW? Vawlei hrin cu kan si cang nain Cucu zungzal ca ahcun a za lo. Thlarau in HRIN mi lawng nih zungzal nun a co lai. Cucu Bawipa Jesuh nih Johan Thawngtha chung ah a kan chimhmi cu a si: HRINṬHAN na si lo ahcun… a timi kha. Lenglei sawhsawh in cun khamhnak co khawh a si lai lo. Ti le Thlarau in hrinṭhan ve hrimhrim kan herh ko.\nTukum Christmas kan hman tik ah zei dirhmun he dah kan hman? Jesuh hrin a si chan hi kan fiang taktak maw? Rak i chek ve. Bawipa nih sunparnak co dih ko sehlaw reltu dihlak caah thlaraulei thluachuah hmuhnak ah cang hram ko seh. Amen. Khrih ah nan hawi, Thawngling Mualhlun, CEBC Indianapolis, December 26, 2020.\n← Kha! Hrial ka duh nain ka hrial kho lo. Pastor ka si lem lo le ramkhel kong chim le tial hrial va timh kha a rak herh lem lo.\nVice President Henry Van Thio Le Ministers Pawl Nih Lailenpi Mini-Airport An Zoh Ning Hi →


Levitikas 15 (Leviticus 15)\nPum In A Chuakmi Thil Thianglo\n1 Bawipa nih Moses le Aaron sinah hitin a ti: 2“Israel mi cu hi bangin chim hna u. Pa paohpaoh nih a pum chungin a chuakmi thil a ngeih ahcun cu a thil chuakmi cu a thianglo a si. 3Mah hihi thil chuakmi ruang i a thian lonak ca i phunglam cu a si: a pum chung cun a chuah camcin ah siseh, a chuah cu a pih ah siseh, amah chungah thian lonak a si ko. 4Cu thil chuakmi a ngeimi i a ihnak ihkhun paoh cu thianglo a si lai i a ṭhut nenhmi thil paoh cu thianglo a si lai. 5Cun ahohmanh a ihkhun cu a tawngmi paoh nih a hnipuan cu a suk hna lai i ti in aa kholh lai i zanlei tiang thianglo a si lai. 6Cun ahohmanh thil chuak ngeimi nih a ṭhut nenhmi thil cungah a ṭhumi paoh nih a hnipuan a suk hna lai i ti in aa kholh lai i zanlei tiang thianglo a si lai. 7Cun ahohmanh thil chuak a ngeimipa pum a tawngmi cu a hnipuan a suk awk a si lai i ti in aa kholh lai i zanlei tiang thianglo a si lai. 8Thil chuakmipa nih a thiangmi pakhatkhat cu cil a chak ahcun a hnipuan cu a suk hna lai i ti in aa kholh lai i zanlei tiang thianglo a si lai. 9Thil a chuakmi nih aa citnak kengdan paohpaoh cu thianglo a si lai. 10Amah toiah a ummi thil zeipaoh a tawngmi paoh cu zanlei tiang thianglo a si lai; cu bantuk thil a phortu nih cun a hnipuan a suk hna lai i ti in aa kholh lai i zanlei tiang thianglo a si lai. 11Cun thil chuak ngeimi nih a kut ti in tlengh loin mi pakhatkhat a tawngh ahcun a tawnghmi nih khan a hnipuan kha a suk hna lai i ti in aa kholh lai i zanlei tiang thianglo a si lai. 12Thil chuak a ngeimi nih a tawnghmi tlak um cu khuai a si lai i thing umkheng hna cu ti in tlengh an si lai.\n13“Cun thil chuakmi cu a thil chuakmi in a thian tikah amah thianhnak caah ni sarih aa rel lai i a hnipuan a suk hna lai i a luangmi ti ah a pum cu aa kholh lai i a thiang lai. 14Cun ni riat ni ah ṭhuro pahnih maw laileng no pahnih dik aa put hna lai i Bawipa hmaiah tonnak thlam innka ah cun a ra lai i tlangbawi sinah cun a pek hna lai; 15tlangbawi nih cun a thawi hna lai, pakhat cu sual thawinak caah, pakhat cu khangh thawinak caah; cun tlangbawi nih amah caah cun a thil chuakmi caah khan Bawipa hmaiah remnak a serpiak lai.\n16“Mipa pakhatkhat cu a ci a chuah ahcun a pum dihlak in ti in aa kholh lai i zanlei tiang thianglo a si lai. 17Puan siseh saphaw siseh a ci nih a nehmi paoh cu ti in suk a si lai i zanlei tiang thianglo a si lai. 18Pa nih nu he a ih i a ci a chuah ahcun an pahnih in ti in an i kholh lai i zanlei tiang thianglo an si lai.\n19“Nu nih a nuphung tawn a hngalh tikah, ni sarih chung thianglo in a um lai i ahohmanh amah a tawngtu cu zanlei tiang thianglo a si lai. 20A thianlo chung i a ihnak paoh cu thianglo a si lai; a ṭhutnak paoh zong thianglo a si lai. 21Ahohmanh a ihnak a tawng paoh cu a hnipuan kha a suk lai i ti in aa kholh lai i zanlei tiang a thianlo awk a si lai. 22Cun a ṭhuthnawhmi thil zeihmanh a tawngtu cu a hnipuan kha a suk lai i ti in aa kholh lai i zanlei tiang a thianlo awk a si lai; 23ihkhun siseh, a ṭhuthnawhmi thil zeipaoh siseh, a tawngh tikah zanlei tiang thianglo a si lai. 24Cun pa ahohmanh nih amah he a ih i a thian lonak cu a cungah a um ahcun cu pa cu ni sarih chung thianglo a si lai i a ihnak ihkhun paoh cu thianglo a si lai.\n25“Nu nih nuphung a hngalh caan ah si loin a thi ni tampi a chuah ah siseh, cun a nuphung tawn nakin sau deuh a thi a chuah ahcun siseh, a thi a chuah chung vialte cu thianglo in a um ko lai; nu phung a hngalh caan i a thianlo bantukin thianglo a si ko lai. 26A thi a chuah chung vialte cu a ihnak ihkhun paoh cu a nuphung hngalh tawn caan i a ihkhun bantuk kha a si lai i a ṭhutnak paoh cu a thianlo tawn caan lio i a thianlo bantuk khan a si lai. 27Cun ahohmanh cu thil hna a tawngtu cu thianglo a si lai i a hnipuan kha a suk hna lai i ti in aa kholh lai i zanlei tiang thianglo a si lai. 28Sihmanhsehlaw a thichuahnak kha a thian ahcun ni sarih aa rel lai i cu hnuah cun a thiang lai. 29Cun ni riat ni ah cun ṭhuro pahnih maw laileng no pahnih dik a lak lai i tlangbawi sinah, tonnak thlam innka ah cun, a rak put hna lai. 30Tlangbawi nih pakhat cu sual thawinak caah, a dang pakhat cu khangh thawinak caah a thawi hna lai i amah cu Bawipa hmaiah thichuah i a thian lonak caah cun tlangbawi nih remnak a serpiak lai.\n31“Cu bangin Israel mi hna cu an thian lonak in nan fimkanter hna lai, annih lak i a ummi keimah puan biakinn thurternak in an thih sual nakhnga lo,” a ti.\n32Thil chuak a ngeimi le ci chuak a ngeimi, cu thawngin a thiang lomi hna le nu amah thian lonak in a zawmi, cun ahopaoh, pa siseh, nu siseh, thil chuak a ngeimi paoh, 33cun thian lonak a ngeimi nu he a itmi zong, mah hna caah hin mah hihi phunglam cu a si.


Congratulations; Salai. Thang Za Bawi Lawmhpi Cio Hna Usih – The Cherry Par\nCongratulations; Salai. Thang Za Bawi Lawmhpi Cio Hna Usih\nApril 12, 2021 Cherry News\nZephai khua mi Pu. Lian Mang le Pi. Vang Hnem hna i an fapa Salai. Thang Za Bawi cu Wabash College ah volleyball celh kho dingin an cohlan i scholarship zong an pek chih caah Zophei tefa vialte nih kan in lawmhpi tuk hringhran. Indiana ah Kawlram mi khuasa mi chungin college volleyball celh dingin an cohlan hmasat bik mi asi caah kan i lawm khun. Hmailei volleyball a celhnak ah siseh, sianginn a kainak ah siseh Pathian nih umpi in lamhruai hram ko seh.\nWe would like to give our heartfelt congratulations to Thang Za Bawi, son of Pu. Lian Mang and Pi. Vang Hnem from Zephai village who is accepted and offered a scholarship to play volleyball at Wabash College. He is the first Burmese ever in Indiana to get accepted to play volleyball at a college level. We wish him success in his volleyball career and studies! We’re very proud of you! Zophei Community of America – Youth\nRelchap, UN Arria Zoom Meeting. Dr. Sa Sa a kai ve lo cu a poitak. Tamtuk kan sung. A kai ve lonak aruang hi UK nu hi Meeting hruaitu asi caah asi lai. A Pu ber UK Prince SPH Philip a liam caah: Dr. Sa Sa cu UK Queen fapa asi caah thil sining hi UK palai nu he an i ruah dih cang lai.\nKawlram lei in pa 3 an i tel. Dr. Sa Sa chimhcia lawngte an chimh ngawt dih. Amah Dr. Sa Sa nih Meeting kai in chimh sehlaw; a thiam deuh lai i atling deuh fawn lai. Shan Dr. Pa Chimh mi: Tulio Violence lawng asi lo. MAH le Ralkap nih Tlancung mi cung ah violence an si nak cu adihdong khi asi. Rohinggya cung ah Violence cu NLD Cozah le DASSK Chan ah asi tiah ati ko ee. First ah caan an pek. Tlamtlin tukin a chuah pi khawh.\nDaw Zin Mar Aung & U Kyaw Moe Tun chimh mi zong an tha tuk. Cunak cu ti asi ko. Dr. Sa Sa nih chimh sehlaw, aropui deuh lai. A tling cikcek deuh lai i a ropui deuh fawn lai. Hlawhtlin deuh lai tiah ka zumh. Ka uar bik mi hna: Estonia pa chimh mi: USA hi (International nih Legitimacy) vawlei pi nih bochan mi thazang le power ngeihtu asi. Phihkarh le thanhcaa lawng nih Ralkap Anasin thlak khawh asi lo. Hriamnam in namh aherh. Cu rian cu USA nih tuan vo lak ding in ati.\nUS Palai nu: MAH le Terapte azizut ding in alam kip in stand by / Ready kan si ati. Dr. Sa Sa le CRPH thawng in Hriam hmang in MAH te ho dantat nak cu tlung zawk zawk seh, nunnak tampi khumzual ding ah; Thisen tamtuk a luang hlan ah: I Support Dr. Sa Sa and CRPH Totally.\nTeinak lian ngan cu Dr. SacSa thawng in a tling cang lai can rau lo te ah. Chin mipi nih Dr. Sa Sa full Support ding ah kan sawm hna. Arria biafang: African holh asi. Mah le mah hri awk ti nak asi. A miphun a thahnawn mi MAH le Ralkap khi a sawh duh mi asi. Tlangcung mi changchung alam kip in thahnawn tu tikhin ka hmuh.\n← Breaking News: Tamu Khuapi ah Mino Le Ralhrang Buu An Doh Cuahmah\nHramhram in uknak a la tu General Min Aung Hlaing meithal thlaih buin bawmhnak a pek →


Covid-19 kong ah Ralrin pek nak, W.H.O-nih Covid I dam lo thlawpbul nak ah Remdesivir Hmang hrim Hrim lo ding tiah a ti – Thechinlungnews\nCovid-19 kong ah Ralrin pek nak, W.H.O-nih Covid I dam lo thlawpbul nak ah Remdesivir Hmang hrim Hrim lo ding tiah a ti\nPosted By: hrangliankap November 21, 2020\nWorld Health Organization nih siizung I zohkhenh lio mi Covid-19 pulhri dam lo thlawpbulnak ah Remdesivir (Gilead company sermi sii) hi hmang ti lo ding a si, tiin Friday ah khan a chim. Cu hnu ah cun Prequalification list nih an ti Covid zawtnak caah kan hmang ti lai lo an ti.\nHi sii hi Covid hrirai dam lo zohkhenh nak ah ram sifakhnanih an cawk thluah mah I, Hi tii PQ list nih hmang ti lo ding ti mi cu WHO aiawhi thawng zamhtu Tarik Jasarevic nih email hmangin Reuter News a theihter, chimh hna.\nHi sii hmang ti lo ding an ti mi hi WHO nih hin mah sii hi Covid-19 I a dam lomi zohkhenh nak ah a recommend lo ti a theihter duh nak a si tiah a ti.\nRemdesivir,Veklury an ti mi hi America cozah I sii lei lutlaitu F.D.A nih Covid-19 hri rai I dam lo mi hna le pound 88 a rit mi tiang emergency- I zohkhenh nak ah hmang ding in October thla ah khan a pek I,Donald Trump-zong mah sii hi le sii dang pakhat hmangin zohkhenh a rak si cang, tiah a ti ve.\nWHO- nih hitii Redesivir Covid dam lo zohkhenh naki hmang lo ding an tinak cu hi sii hmangi dam lo I hna result a langh ning ah hi sii I an thlawpbul mi hna nih hin sii zung in tuan ah an chuak hleilo pin ah, an thih nak chance a niam hlei lo pinah ventilator zong kan hmang,hmang kan thulh hlei lo,um zia a nei tuk lo ti nak a si.\nHi sii a siamtu Gilead nih cun Remdesivir sii hi Covid ruang I dam lohna zohkhenhnak ah hmantlak a si ti ram dang dangi organisation hna thuhla zongin a lang, a tha an ti tiah a chim.\nA man atlawm ruangah tiin, cawklo le eilo hraam a tha, ralring a tha.\nBe the first to comment on "Covid-19 kong ah Ralrin pek nak, W.H.O-nih Covid I dam lo thlawpbul nak ah Remdesivir Hmang hrim Hrim lo ding tiah a ti"\nMin Aung Hlain duh ning bantuk tein Election Commission nih bia a ceih cang February 26, 2021\nAn buai tak tak ko, Democrat caah cun thawngtha bak si ko February 24, 2021\nTrump nih US Supreme Court ah nawlnak a tuah mi cohlan piak a si lo February 24, 2021\nUS cu khuaci a mui tak tak ko. Dr. Fauci bia chim mi cu thawngchia ngai si February 24, 2021\nTrump nih Democrat le Pelosi mualpho ngai in a phomh hna February 24, 2021\nTrump rian tuan mi ah, Joe Biden admin nih thangthatnak lak a tim caah an mualpho February 24, 2021


NI 9 CHUNGAH INN HNGAK COZAH NIH AN TONMI THIL TTIHNUNG – The Chinlung Post\nAugust 12, 2021 admin Kawlram 0\nInn Hngak Cozah min an i bunh hnu ah nikua chungah bomb voi 39 a puak i, minung 25 kahthah an si cang pin ah minung 26 hliam an tuar cang tiah thanhnak an tuah. Tutan ah a nunnak aliammi hna hi ralhrang kawlralkap captain pakhat le Police sub Lieutenant pakhat le rank ngeimi minung pali, Cun Township Administrator pakhat, Ward Administrator minung paruk.\nThawngpang dang:Than Shwe le a nupi sizungah mit in a hmutu pakhat nih an konglam zapi sin ah a chimphuan cang. Than Shwe le a nupi cu sizung ah zohkhanh an si i, atu an umnak Naypyidaw sizung ihkhun thongkhat umnak ah lakhruak in zohkhanh le thlopbul an si tiah mit in a hmutu ralkap bawi tthing pakhat nih RFA thawngzamhnak ah a chim phuan.


American Actor Ethan Hawke nih Movie ka thlak pi mi vialte lak ah Angila Jolie hi Kiss /hnamh nuam bik asi a ti – Chin 11 News\nAmerican Actor Ethan Hawke nih Movie ka thlak pi mi vialte lak ah Angila Jolie hi Kiss /hnamh nuam bik asi a ti\nPosted By: Lian Chin July 23, 2020\nEthan Hawke hi Hollywood minthang pakhat a si i, ramdang le miphun dang cu an cang pi mi hna hi, an kong an hal tawn hna i cu i, Ethan Hawke Actor minthang pa bia an hal mi cu Angelina Jolie hi a kiss/hnamh a nuam maw tiah an hal i, minung tampi film ka cang pi hna i voi tampi ka kiss/hnam asinain kiss hi a nuam ka ti lem lo.\nA tu i Angelina Jolie hi cu midang bantuk a si lo, film cang pi a nuam i, Kiss/hnamh zong a nuam tuk, van zoh ah hin kiss/hnamh cu a nuam an ti cio ko lai, Angelina Jolie hi ka film cang pi mi ah cun a kiss/hnamh a nuam bik, a thiam zong a thiam bik, kan i kiss /hnamh ah hin ka lung a fim lo.\nKei mah le mah lo zong hi ka hngal lo kan i kiss/hnamh ah hin. van bang hnu lawng ah khin ka lung hi a fim than tawn tiah a chim. Angelina Jolie he kan i kiss/hnamh ah cun ka min tiang in ka philh taktak ko, movie tampi ka thla cang i a mah bantuk kiss /hnamh nuam le a thiam mi\nhi an um rih lo tiah a chim.


VUN ZOH CIO TUAH UH, AN CAWLCANGH HI KAN ZOH SAWH KO HNA LAI MAW – The Chinlung Post\nVUN ZOH CIO TUAH UH, AN CAWLCANGH HI KAN ZOH SAWH KO HNA LAI MAW\nMay 9, 2021 admin VIDEO 0\nKannih laimi cu mi sining theih loin Kan tthut hmun in mi va soi hi a uar ngaimi miphun Kan si. Mi sining soi dingah ready, Timhcia bak in Kan um. Atu cu Kan caan a phan cang hih. Zeitin dah Kan tuah ve lai. A tuhi Kan lai Pasaltha hna cu Rallokap hmaiah an fon lio a si. Hriamtlai le ral a dohtu AN SI bantuk in hliamhma zong an tuar I faak ngai le Harsa ngai in khua an sak lio a si.\nMay lio ah nang nih duhpoh in na Rak soisel hna le na Rak doh mi hna hi ,nangmah teh zeidah na tuah Timi le, khoika dah na dir I a ho hmaiah dah na um tihi I tuaktan ngaingai Kan hau cang. Nizam, tihni ah AlawbUm I Rallokap le KIA, CNA kahnak ah Kan pasal hna hliam hma faak ngai in an tuar. Minung 6 NIH hliamhma an tuar I Tuhi minung pahnih cu an faak ngaingai tiah theih a si.\nBOM NIH a puah sual I a ttawktik tiang aa laa mi an um, faak ngai in an tuar ko. Thlacam nak in bawm hna usih. May hlan I Kan soisel mi hna le Kan thlanglamh ngaimi hna kha tu ahcun kan ram caah dawh ral an doh cuh, na ti sawhsawh mi lawng khan a za lo eh. Tulio hi an har SA ngaingai ti zong theih khawh an si. Sizung hna an um rih ah cun a herhbau mi le thil Sining cu tuaktan khawh ngai a siko.\nAn har ngaingai ko. Hi lio ah mipi NIH a zai lawng maw Kan zai hnawh hna lai I a soilawng maw Kan soisel hna lai. Ral hmai ah an for ko lio ah teh zeidah Kan NIH Kan tuah ve lai. Chawva a herh rih. Meithal cawknak ah phaisa an kawl, a zatawk zong an hmuh ve ko. Si cun minung teh. Meithal cu ralkap ca hrim a si bantuk in ralkap umlo ahcun hriam cu a herh ti lo cu ta. Hriam cawknak I Kan ttan bantuk in a minung CA zongah Kan ttan than a herh tuk rih. Tulio caan hi caan chia a si caah hi caan hi zeitin dah Ka hman lai tihi tiang ten hngalh Kan hau cang. Credit: The Chin Post. Note: Cabia rel ahar deuh caah rel fawinak in kan rak edit.\nSHARE CIO UH, HAKHA UM, CDF KONG CEIH LEN HNA HLAH USIH\nUPDATE: TUCHUN RALKAP THAH MI MINUNG AN THEIH KHAWH CANG


Mindat Mipi Ralkap Nih Thawng Pang Tha Taktak A Kan Thanh Than Upat Awk An Tlak Taktak Si – My News\nMindat Mipi Ralkap Nih Thawng Pang Tha Taktak A Kan Thanh Than Upat Awk An Tlak Taktak Si\nadmin May 26, 2022 Leave a Comment on Mindat Mipi Ralkap Nih Thawng Pang Tha Taktak A Kan Thanh Than Upat Awk An Tlak Taktak Si\nSAC nih a onmi sianginn ah cachimtu saya/ma rianṭuantu le SAC nih sianginn a on mi, pehzulh khawh nakding ah a bawmtu vialte zong mizapi leirawitu an si caah dohthlennak a dih in phung ning he dantatnak kan tuah hna lai, tiah an langhter.\nSAC kuttang sianginn cu June 2 in kai hram thok a si lai i, June 1 tiang apnak caan ri an khiah, tiah theih a si.\nChin Ram Kulh Paletwa Ah AA Le SAC Ralhrang An I Phomh Taktak Ko Cang →\n← Pop Icon, Madonna Kum 63 kim zo hnu in a cangvaih dan a hit tuk ruangah Instagram hremnak a tawng.


Lungfak hringhran: Ralkap nih nizaan sandahpiahmi 42 an thah hna, 130 leng an thah cang hna | The Chin Express\nLungfak hringhran: Ralkap nih nizaan sandahpiahmi 42 an thah hna, 130 leng an thah cang hna\nNizaan, Zarhpini ah ralkap le palek nih sandahpiahtu 42 leng an thah hna. Tambik an thah hna ni asi. February 1 ah uknak an fir thok in atutiang ah sualnak ngei lo rammi 134 an thah cang hna.\nMarch 3 zongah sandahpiahtu 28 an thah hna. Nizaan ah 42 an thahmi hna cu;\nYangon, Hlaing Thar Yar pengah minung 18 an thah hna\nYangon, South Dagon pengah minung 3 an thah hna\nYangon peng dang ah minung 17 an thah hna\nBago ah minung 2 an thah hna\nKachin state, Hpakan ah minung 1 an thah\nMandalay ah minung 1 an thah\nNizaan kha Yangon nitlaklei um Hlaing Thar Yar pengah mipi nih ṭhut buin ralkap duhlonak an langhter i ralkap le palek nih meithal kuan taktak in an kah hna, mitthli tlaknak gas in an kah hna, lekṭhik leihnak fung in an leih hna. Zingka 9:30 am in zaanlei khuamui tiang meithal in an kah peng hna.\nMah lio cun sandahpiahtu 18 an kah thah hna i adang tampi an kah hliam hna, tiah Hlaing Thar Yar peng sizung ah hliamtong a thloptu sibawi nu nih a Facebook ah a ṭial.\n“Sandahpiahtu 2 cu an lu ah an kah hna caah 1 cu a nunnak caah thinphan dai lo asi,” ati.\nFak tukin hliamhmi pawl an thi rih thluahmah kho men, cucaah hnu cun a thimi an karhte kho men.\nYangon nichuahlei South Dagon pengah, kum 15 ngakchia nute telh in minung 3 an kah thah hna. An lu le an paang ah an kah hna.\nZaanlei 6pm ah palek le ralkap nih sandahpiahtu an kah thluahmah hna. Zaanṭim 11pm tiang an kah hna. Minung 50 hrawng an kah hliam hna. 15 cu an nunnak caah thinphan dai lo an si.\nYangon peng dang; Shwepyithar, North Oakkalapa, Insein, Hlaing, Thingyangyun le North Dagon zongah minung 17 an thah hna.\nBago khua ah nu pakhat an thah. An kah thah hnu ah a ruak cu luti horkuang chungah an hlonh ta.\nZingka zongah ralkap duhlonak langhtertu siangngakchia pawl cu ralkap le palek nih an kah hna i tlangval note 1 an kah thah. Adang 3 an hliam hna.\nNizaan zingka ah Kachin state, Hpakan ah kum 30 pa an kah thah i adang 6 an hliam hna.\nZarhpini chun ah Mandalay khuapi ah sandahpiahtu pawl cu ralkap le palek nih an kah hna i nu 1 an thah, adang 6 a hliam hna.\n“Sandahpiahtu pawl a kan ṭhenmi si lo, a thah in a kan thah thluahmah. Hi bantukin meithal kuan taktak in khua chungah minung kah thluahmah cu cohlan khawh ding hrim asi lo,” tiah Yangon, Hlaingtharyar pengah sandahpiah vemi pakhat nih a chim.\nYangon, Tamwe peng ah sibawi a kai liomi university siangngakchia pa zong palek sakhan in an kah. Tlu lakin an kah hnu ah palek nih thisen he an hnuh thluahmah. Nu 1 nih bawmh a timh i minu cu an chuih chih, an velh chih i an thah deng hnu ah an tlaih i an kalpi ve. Mipa cu a nunnak caah thinphan dai lo asi.\nPu Ngun San Aung, Dr. Ngun Cung Lian le Pu Khuah Thio te pawl nih hi tluk fihnungmi ralkap an ṭanpi mi hna hi cu khuaruahhar an si ko. An nupile le an fale zong nih zeitin dah an duh hnga, khuaruahhar cu an si ve.\nHmasa thawngpangDr. Sasa: Phungninglo ralkap cozah SAC nih CRPH sinah uknak a pek ṭhan lawngah thahnawnnak a dong lai\nHnu thawngpangPu Ceu Hnin le a chungkhar nih Chin Miphun Ralkap (CNF) caah tangka ting 100 leng an hlut


Coronavirus Kan Dohnak Ah Mipi Nih Tuah Khawh Ding Le Tuahlo Ding Fiangte In An Thanh Ṭhan Cang A Biapi Taktak – Chin World News Evening\nHi coronavirus dohnak ah hin a ho paoh kan i tel dih. Cu caah a ho paoh nih kan tuah ding le tuahlo ding hi fiangte in kan i theih a herh. Cu bantuk in kan i theih khawhnak hnga nawlngeitu hna nih fiangte in mipi sin ah thanhnak tuah cu a biapi taktakmi le a herh taktakmi a si. A caan te ah kan herhning in thawng i thanh le zulh cu a tu tiang rih ah cun kan himnak lam umchun a si ko rih. A tanglei ah hin kan unau Mizo pawl nih hi raal dohnak ah mipi nih zulh ding phung an ser tharmi kan langhter.\nKan ram zong nih cawn phumi tampi an um kho. Nizan ah khan Mizoram State Level Task Force (SLTF) cu chairman Lalnunmawia Chuaungo, chief Secretary hruainak in Secretariat conference hall ah khuakhannak ngeih a si. I erh chung hi sauh a si caah hi caan chung ah hin International boundary le state boundary pawl cu pehtlai in khaar an si rih lai. A sinain Bairabi le Vairengte kalnak lampi tu cu nawl peekmi thilphur pawl caah cun kal khawh a si ko rih lai.\nMipi khualtlawnnak mawtaw pawl tu cu kalter an si hlei rih lai lo. Cun ramri ah hin ttha taktak in duty a si lai. State leng lei in thilri luhpi khawh dingmi chung ah nifatin kan herhmi (essential commody) pawl cu nawlpeknak ca a dangte in laak a hau lai lo nain Vairengte SDO (civil) a silo ah Bairabi SDC sin ah fianternak an tuah a hau lai. Nifatin in kan herhmi a si lem lomi thil dang steel, cement, brick, balu, inn saknak thilri tibantuk pawl zong luhpi khawh cu an si ko lai nain Home Department sin ah theihpinak le hnatlaknak ca an laak hmasa a hau lai. Cun DC sin ah nawlpeknak ca laak hnu ah Mizoram chung in a chuakmi sathil-arva le thlai pawl hna cu Mizoram hmunkip ah luhchuahpi khawh an si lai.\nCu bantuk in office chung ah nawl hal hmasa lo le nawlpeknak um hmasa lo in a ho hmanh luh khawh a si lai lo. Thanchonak caah ttuan a herhmi ti luannak siam, lam remh, lawm cawh, inn sak, hlei donh tibantuk pawl cu rian a umnak district rian ttuantu pawl hnatlaknak in ttuan an si lai. Cu bantuk rian ttuantu ding caah cun state chung ah a ummi minung lawng laak an si lai.\nLo tuahtu, dum ngetu, satthil zuatu, nga a zuatu tibantuk pawl cu nawl hal haulo in an rian ttuan sianh an si. A sinain cu bantuk rian ttuan tik ah minung panga cung cu hmunkhat ah rian ttuan khawh a si lai lo. Electrician, plumber, mechanic, thing le cement mistiri le a bawmtu pawl cu an rian ttuannak Local Task Force theihpinak in rian ttuan sianh an si lai. DC nawlpeknak in lung laaknak hmun ah lunglaak, tlakrawh siam, thing-ah, tibantuk pawl ttuan sianh an si lai. Cu bantuk rian a ttuantu hna nih an herhmi thilri cawkzalh tik zong ah DC nawlpeknak tthiamtthiam in cawkzalh an si lai tiah an thanh. Ref: Vanglaini\nChap: Hihi Mizoram state an i hruai ding ningcang fiangfai ngai in mipi sin ah an thanhmi cheukhat an si. A dangdang hna zong an lum len rih. An rian ttuaning zoh tik ah thangtthat an tlak ngaingai. Kan Chin ram cozah zong nih hi bantuk in mipi nih kan tuah khawhmi le tuahkhawh lomi thil pawl mipi sin ah fiangfai te in thanhnak tuah si seh law a ttha ve ko hnga lo maw cu hlan zong ah thanh cu an thanh ve ko. Nihin kan nikhua hi caan chia a si caah thil hmete ah kan ruahmi thil hna hi kan caah thihnak a kan phanh pitu thil an rak si kho ko.\nFianternak: hmanthlak hi cu google ta laak chommi a si.\nCoronavirus Hi Tuluk Nih An Ser Chommi A Si Tiah Pro. Luc Montagnier Nih A Phuan Dih